Šis dokumentas yra patvirtintas JEVTANA vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (EMEA/H/C/002018/N/0053).

I PRIEDAS
PREPARATO CHARAKTERISTIKŲ SANTRAUKA

1.
VAISTINIO PREPARATO PAVADINIMAS

JEVTANA 60 mg koncentratas ir tirpiklis infuziniam tirpalui
2.
kokybinė ir kiekybinė sudėtis
Viename koncentrato mililitre yra 40 mg kabazitakselio (cabazitaxelum).
Viename 1,5 ml (nominalus tūris) koncentrato flakone yra 60 mg kabazitakselio. 

Po pradinio praskiedimo visu tirpikliu kiekviename mililitre tirpalo yra 10 mg kabazitakselio.

Pastaba: ir JEVTANA 60 mg/1,5 ml koncentrato flakone (užpildymo tūris 73,2 mg kabazitakselio/1,83 ml), ir tirpiklio flakone (užpildymo tūris 5,67 ml) yra tūrio perteklius, skirtas kompensuoti skysčio netekimą vaistinio preparato ruošimo metu. Toks tūrio perteklius užtikrina, kad po skiedimo VISU kartu tiekiamo tirpiklio tūriu tirpale bus 10 mg/ml kabazitakselio.

Pagalbinė medžiaga, kurios poveikis žinomas
Kiekviename 60 mg koncentrato flakone yra 1,56 g polisorbato 80 (E433), tai atitinka 1,04 g/ml (žr. 4.4 skyrių).

Viename tirpiklio flakone yra 573,3 mg etanolio (96%).

Visos pagalbinės medžiagos išvardytos 6.1 skyriuje.

3.
FARMACINĖ forma
Koncentratas ir tirpiklis infuziniam tirpalui (sterilus koncentratas). 

Koncentratas yra skaidrus geltonas ar rudai geltonas aliejinis tirpalas.

Tirpiklis yra skaidrus ir bespalvis tirpalas.

4.
klinikinĖ informacija
4.1
Terapinės indikacijos
JEVTANA vartojama kartu su prednizonu ar prednizolonu į kastraciją nereaguojančiu metastazavusiu prostatos vėžiu sergantiems suaugusiems pacientams, anksčiau gydytiems pagal schemą, į kurią buvo įtrauktas docetakselis, gydyti (žr. 5.1 skyrių). 
4.2 Dozavimas ir vartojimo metodas

JEVTANA būtina infuzuoti specializuotuose gydymo citotoksiniais preparatais skyriuose ir tik prižiūrint gydytojui, turinčiam gydymo antivėžiniais chemoterapiniais preparatais patirties. Būtina turėti įrangos ir priemonių sunkiai padidėjusio jautrumo reakcijai, pvz., hipotenzijai ir bronchų spazmui, gydyti (žr. 4.4 skyrių).

Parengtinis gydymas
Rekomenduojamą parengtinį gydymą būtina skirti likus mažiausiai 30 minučių iki kiekvienos JEVTANA dozės infuzavimo. Į veną vartojama toliau išvardytų padidėjusio jautrumo reakcijų riziką ir sunkumą mažinančių vaistinių preparatų:
•
antihistamininių preparatų (5 mg dekschlorfeniramino ar 25 mg difenhidramino, ar ekvivalentiško vaistinio preparato);
•
kortikosteroido (8 mg deksametazono ar ekvivalentiško vaistinio preparato);
•
H2 antagonisto (žr. 4.4 skyrių).

Rekomenduojama profilaktika antiemetikais, jų pagal poreikį galima vartoti per burną arba į veną.

Gydymo metu būtina užtikrinti reikiamą paciento hidrataciją, siekiant išvengti tokių komplikacijų kaip inkstų nepakankamumas.

Dozavimas
Rekomenduojama JEVTANA dozė yra 25 mg/m2, ji infuzuojama į veną per 1 valandą kas 3 savaites, be to, gydymo metu kartu geriama 10 mg prednizono ar prednizolono paros dozė. 

Dozės koregavimas
Dozę reikia koreguoti tuo atveju, jei pacientui atsiranda toliau išvardytų nepageidaujamų reakcijų (laipsniai atitinka Bendruosius nepageidaujamų reiškinių terminijos kriterijus (Common Terminology Criteria for Adverse Events, CTCAE 4.0).
1 lentelė. Rekomenduojamas dozės keitimas kabazitakseliu gydomiems pacientams atsiradus nepageidaujamų reakcijų

	Nepageidaujamos reakcijos
	Dozės keitimas

	Ilgalaikė ≥ 3 laipsnio neutropenija (ilgiau kaip 1 savaitė), nepaisant tinkamo gydymo, įskaitant G‑KSF
	Gydymą atidėti, kol neutrofilų kiekis taps > 1 500 ląstelių/mm3, tada kabazitakselio dozę sumažinti nuo 25 mg/m2 iki 20 mg/m2. 

	Febrili neutropenija ar neutropeninė infekcija
	Gydymą atidėti, kol sutrikimas sumažės ar išnyks ir neutrofilų kiekis taps > 1 500 ląstelių/mm3, tada kabazitakselio dozę sumažinti nuo 25 mg/m2 iki 20 mg/m2.

	≥ 3 laipsnio viduriavimas ar išliekantis viduriavimas, nepaisant tinkamo gydymo, įskaitant skysčių ir elektrolitų papildymą.
	Gydymą atidėti, kol sutrikimas sumažės ar išnyks, tada kabazitakselio dozę sumažinti nuo 25 mg/m2 iki 20 mg/m2.

	> 2 laipsnio periferinė neuropatija 
	Gydymą atidėti, kol sutrikimas sumažės, tada kabazitakselio dozę sumažinti nuo 25 mg/m2 iki 20 mg/m2.


Jei bet kuri iš tokių reakcijų išlieka ir vartojant 20 mg/m2 dozę, galima apsvarstyti dozės sumažinimo iki 15 mg/m2 arba JEVTANA vartojimo nutraukimo galimybę. Duomenų apie mažesnę kaip 20 mg/m2 dozę vartojančius pacientus yra nedaug.
Specifinės pacientų grupės
Pacientai, kurių kepenų funkcija sutrikusi
Kabazitakselis ekstensyviai metabolizuojamas kepenyse. Pacientams, kuriems yra lengvas kepenų funkcijos sutrikimas (bendras bilirubino kiekis nuo > 1 iki ≤ 1,5 x viršutinė normos riba (VNR) arba aspartato aminotransferazės (AST) aktyvumas > 1,5 x VNR), kabazitakselio dozę reikia sumažinti iki 20 mg/m2. Pacientams, kuriems yra lengvas kepenų funkcijos sutrikimas, kabazitakselio reikia skirti vartoti atsargiai, be to, būtina atidžiai stebėti saugumo parametrus.

Pacientams, kuriems yra vidutinio sunkumo kepenų funkcijos sutrikimas (bendras bilirubino kiekis nuo > 1,5 iki ≤ 3,0 x VNR), maksimali toleruojama dozė (MTD) buvo 15 mg/m2. Jei numatomas pacientų, kuriems yra vidutinio sunkumo kepenų funkcijos sutrikimas, gydymas, kabazitakselio dozė negali būti didesnė kaip 15 mg/m2. Vis dėlto duomenų apie tokios dozės veiksmingumą yra nedaug.

Pacientų, kuriems yra sunkus kepenų funkcijos sutrikimas (bendras bilirubino kiekis > 3 x VNR), kabazitakseliu gydyti negalima (žr. 4.3, 4.4 ir 5.2 skyrius).

Pacientai, kurių inkstų funkcija sutrikusi

Pro inkstus kabazitakselio išskiriama labai mažai. Pacientams, kuriems yra inkstų funkcijos sutrikimas, tačiau gydymas hemodializėmis nereikalingas, dozės koreguoti nereikia. Pacientus, kurie serga terminalinės stadijos inkstų liga (kreatinino klirensas (CLCR) < 15 ml/min./1,73 m2), atsižvelgiant į jų būklę ir ribotus turimus duomenis, būtina gydyti atsargiai ir jų būklę gydymo metu atidžiai stebėti (žr. 4.4 ir 5.2 skyrius).

Senyvi pacientai
Specifinio dozės koregavimo kabazitakseliu gydomiems senyviems pacientams nerekomenduojama (taip pat žr. 4.4, 4.8 ir 5.2 skyrius).

Kartu vartojami vaistiniai preparatai
Tuo pat metu vartoti vaistinių preparatų, kurie yra stiprūs CYP3A induktoriai ar stiprūs inhibitoriai, turi būti vengiama. Tačiau, jei pacientui būtina kartu skirti stiprų CYP3A inhibitorių, reikia įvertinti būtinumą 25 % sumažinti kabazitakselio dozę (žr. 4.4 ir 4.5 skyrius). 
Vaikų populiacija
JEVTANA nėra skirtas vaikų populiacijai.
JEVTANA saugumas ir veiksmingumas vaikams ir jaunesniems kaip 18 metų paaugliams neištirti (žr. 5.1 skyrių). 
Vartojimo metodas
JEVTANA skirtas leisti į veną.

Nurodymai, kaip paruošti ir vartoti vaistinį preparatą, pateikti 6.6 skyriuje.

Negalima naudoti PVC infuzinių talpyklių ir poliuretano infuzinių rinkinių.
JEVTANA negalima maišyti su kitais vaistiniais preparatais, išskyrus nurodytus 6.6 skyriuje.
4.3
Kontraindikacijos
· Padidėjęs jautrumas kabazitakseliui, kitiems taksanams, polisorbatui 80 arba bet kuriai 6.1 skyriuje nurodytai pagalbinei medžiagai.

· Neutrofilų kiekis mažesnis kaip 1 500/mm3.

· Sunkus kepenų funkcijos sutrikimas (bendras bilirubino kiekis > 3 x VNR).
· Tuo pat metu skiepijama vakcina nuo geltonosios karštinės (žr. 4.5 skyrių). 
4.4
Specialūs įspėjimai ir atsargumo priemonės
Padidėjusio jautrumo reakcijos
Prieš kabazitakselio infuzavimą visiems pacientams būtina skirti parengtinį gydymą (žr. 4.2 skyrių).
Pacientus būtina atidžiai stebėti, ar neatsiranda padidėjusio jautrumo reakcijų, ypač pirmosios ir antrosios infuzijų metu. Padidėjusio jautrumo reakcijų gali atsirasti per kelias minutes nuo kabazitakselio infuzijos pradžios, todėl būtina turėti įrangos ir priemonių hipotenzijai ir bronchų spazmui gydyti. Gali atsirasti sunkių reakcijų, įskaitant generalizuotą išbėrimą ir eritemą, hipotenziją ir bronchų spazmą. Jeigu atsiranda sunkių padidėjusio jautrumo reakcijų, būtina nedelsiant nutraukti kabazitakselio infuziją ir pradėti tinkamą gydymą. Pacientų, kuriems atsirado padidėjusio jautrumo reakcija, gydymą JEVTANA reikia nutraukti (žr. 4.3 skyrių). 

Kaulų čiulpų slopinimas

Gali atsirasti kaulų čiulpų slopinimas, pasireiškiantis neutropenija, anemija, trombocitopenija arba pancitopenija (žr. „Neutropenijos rizika“ ir „Anemija“ 4.4 skyriuje toliau).

Neutropenijos rizika

Kabazitakseliu gydomiems pacientams profilaktikai galima skirti G‑KSF, kaip nurodyta Amerikos klinikinės onkologijos draugijos (American Society of Clinical Oncology, ASCO) gairėse ir (arba) galiojančiose įstaigos rekomendacijose, neutropenijos komplikacijų (febrilios neutropenijos, ilgalaikės neutropenijos ar neutropeninės infekcijos) rizikai sumažinti ar joms gydyti. Pirminę profilaktiką G‑KSF reikia apsvarstyti, jei pacientas turi klinikinių didelės rizikos veiksnių (vyresnis kaip 65 metų, bloga funkcinė būklė, buvę febrilios neutropenijos epizodai, ekstenstyvus ankstesnis gydymas spinduliais, bloga mitybinė būklė ar kitos sunkios būklės), didinančių polinkį į ilgalaikės neutropenijos komplikacijų riziką. Nustatyta, kad G‑KSF vartojimas mažina neutropenijos dažnį ir sunkumą.

Neutropenija yra dažniausia nepageidaujama kabazitakselio reakcija (žr. 4.8 skyrių). Būtina tirti visų kraujo ląstelių kiekį kas savaitę 1 ciklo metu bei prieš kiekvieną gydymo ciklą po to, kad prireikus būtų galima koreguoti dozę.
Jei nepaisant tinkamo gydymo pasireiškia febrili ar ilgalaikė neutropenija, dozė turi būti sumažinta (žr. 4.2 skyrių).

Gydymą pakartotinai atnaujinti galima tik tada, kai neutrofilų kiekis vėl tampa ≥ 1 500/mm3 (žr. 4.3 skyrių).

Virškinimo trakto sutrikimai

Simptomai, tokie kaip pilvo skausmas ir jautrumas, karščiavimas, nuolatinis vidurių užkietėjimas, viduriavimas kartu su neutropenija arba be jos, gali būti ankstyvieji sunkaus toksinio poveikio virškinimo traktui požymiai ir turi būti nedelsiant tiriami ir gydomi. Gali prireikti atidėti arba nutraukti gydymą kabazitakseliu.
Pykinimo, vėmimo, viduriavimo ir dehidratacijos rizika

Pacientus, kuriems po kabazitakselio vartojimo pasireiškia viduriavimas, galima gydyti įprastais vaistiniais preparatais nuo viduriavimo. Būtina imtis tinkamų priemonių pacientui rehidratuoti. Viduriavimas dažniau gali atsirasti pacientams, kurie buvo gydyti spinduliais pilvo ar dubens srityje. Dehidratacija dažniau atsiranda 65 metų ar vyresniems pacientams. Būtina imtis tinkamų priemonių pacientui rehidratuoti ir stebėti bei koreguoti elektrolitų, ypač kalio, koncentraciją serume. Jei yra ≥ 3 laipsnio viduriavimas, gali reikėti infuziją atidėti ar dozę sumažinti (žr. 4.2 skyrių). Jei pacientui atsiranda pykinimas ar vėmimas, tokį poveikį galima gydyti įprastiniais antiemetikais.

Sunkių virškinimo trakto reakcijų pasireiškimo rizika
Buvo gauta pranešimų apie virškinimo trakto (VT) kraujavimo ir perforacijos, žarnų nepraeinamumo, kolito (įskaitant pasibaigusį mirtimi) atvejus pacientams, gydytiems kabazitakseliu (žr. 4.8 skyrių). Patartina atsargiai gydyti pacientus, kuriems yra didžiausia virškinimo trakto komplikacijų rizika: t. y. tokius, kuriems yra neutropenija, kurie yra senyvo amžiaus, kurie kartu vartoja NVNU, trombocitų agregaciją slopinančių vaistinių preparatų arba antikoaguliantų, ir pacientus, kuriems anksčiau atlikta dubens radioterapija arba kuriems yra buvę virškinimo trakto ligų, tokių, kaip išopėjimas ir kraujavimas iš virškinimo trakto.

Periferinė neuropatija

Kabazitakselio vartojusiems pacientams buvo periferinės neuropatijos, periferinės sensorinės neuropatijos (pvz., parestezijų, disestezijų) ir periferinės motorinės neuropatijos atvejų. Kabazitakseliu gydomi pacientai turi žinoti, kad atsiradus neuropatijos simptomų (pvz., skausmui, deginimui, dilgčiojimui, tirpimui ar silpnumui), apie juos gydytojui būtina pasakyti prieš kiekvieną naują gydymo kursą. Gydytojas prieš kiekvieną gydymo kursą turi įvertinti, ar neatsirado ir ar nepasunkėjo neuropatija. Gydymas turi būti atidėtas iki tol, kol simptomai palengvės. Jei išlieka > 2 laipsnio periferinė neuropatija, kabazitakselio dozę reikia mažinti nuo 25 mg/m2 iki 20 mg/m2 (žr. 4.2 skyrių).
Anemija

Kabazitakselio vartojantiems pacientams buvo anemijos atvejų (žr. 4.8 skyrių). Hemoglobino ir hematokrito rodmenis reikia patikrinti prieš gydymą kabazitakseliu bei tuo atveju, jei pacientui atsiranda anemijos ar kraujo netekimo požymių ar simptomų. Pacientą, kurio hemoglobino rodmuo yra < 10 g/dl, rekomenduojama gydyti atsargiai bei imtis tinkamų priemonių, atsižvelgiant į klinikinę būklę.

Inkstų nepakankamumo rizika

Gauta pranešimų apie inkstų ligas, susijusias su sepsiu, sunkia dehidratacija, kurią sukėlė viduriavimas ar vėmimas, ir obstrukcine uropatija. Buvo inkstų nepakankamumo, įskaitant mirtiną, atvejų. Atsiradus inkstų nepakankamumui, būtina imtis tinkamų priemonių jo priežasčiai nustatyti bei intensyviai gydyti.

Viso gydymo kabazitakseliu metu būtina užtikrinti tinkamą paciento hidrataciją. Pacientui reikia pasakyti, kad jis nedelsdamas praneštų apie bet kokį reikšmingą paros šlapimo tūrio pokytį. Kreatinino koncentraciją būtina tirti prieš gydymą, kartu su kiekvienu kraujo ląstelių kiekio tyrimu bei visada, kai pacientas praneša apie išskiriamo šlapimo kiekio pokytį. Jei atsiranda bet koks inkstų funkcijos pablogėjimas iki ≥ 3 laipsnio (pagal CTCAE 4.0) inkstų nepakankamumo, gydymą kabazitakseliu būtina nutraukti.

Kvėpavimo sutrikimai

Gauta pranešimų apie intersticinės pneumonijos ir (arba) pneumonito bei intersticinės plaučių ligos atvejus, kurie gali būti mirtini (žr. 4.8 skyrių).

Jeigu atsiranda naujų su plaučiais susijusių simptomų arba pasunkėja esami, pacientus būtina atidžiai stebėti, nedelsiant ištirti ir tinkamai gydyti. Gydymą kabazitakseliu rekomenduojama sustabdyti iki tol, kol bus nustatyta diagnozė. Ankstyvas palaikomųjų priemonių vartojimas gali padėti pagerinti būklę. Būtina atidžiai įvertinti gydymo kabazitakseliu atnaujinimo naudą.

Širdies aritmijų rizika

Gauta pranešimų apie širdies aritmijas, dažniausiai tachikardiją ir prieširdžių virpėjimą (žr. 4.8 skyrių). 

Senyvi pacientai
Senyviems pacientams (≥ 65 metų) yra didesnė tam tikrų nepageidaujamų reakcijų, įskaitant neutropeniją ir febrilią neutropeniją, rizika (žr. 4.8 skyrių).
Pacientai, kurių kepenų funkcija sutrikusi

Pacientus, kuriems yra sunkus kepenų funkcijos sutrikimas (bendras bilirubino kiekis > 3 x VNR), JEVTANA gydyti draudžiama (žr. 4.3 ir 5.2 skyrius).

Pacientams, kuriems yra lengvas kepenų funkcijos sutrikimas (bendras bilirubino kiekis nuo > 1 iki ≤ 1,5 x VNR arba AST > 1,5 x VNR), dozę reikia sumažinti (žr. 4.2 ir 5.2 skyrius).
Sąveika

Stiprių CYP3A inhibitorių kartu skirti turi būti vengiama, kadangi gali didėti kabazitakselio koncentracija plazmoje (žr. 4.2 ir 4.5 skyrius). Jei stipraus CYP3A inhibitoriaus skyrimo kartu negalima išvengti, turi būti apgalvotas atidus toksiškumo stebėjimas irkabazitakselio dozės mažinimas (žr. 4.2 ir 4.5 skyrius). 
Stiprių CYP3A induktorių kartu skirti turi būti vengiama, kadangi gali mažėti kabazitakselio koncentracija plazmoje (žr. 4.2 ir 4.5 skyrius).

Pagalbinės medžiagos

Kiekviename šio vaistinio preparato tirpiklio flakone yra 573 mg alkoholio (etanolio). Toks šio vaistinio preparato dozėje esantis alkoholio kiekis atitinka mažiau kaip 11 ml alaus ar 5 ml vyno. Mažas alkoholio kiekis, esantis šio vaistinio preparato sudėtyje, nesukelia pastebimo poveikio. Vis dėlto ypatingų atsargumo priemonių reikia imtis šį vaistinį preparatą skiriant rizikos grupės pacientams, pvz., sergantiems kepenų liga, epilepsija ar priklausomiems nuo alkoholio.
Polisorbatas 80 (E433)
Kiekviename šio vaistinio preparato 60 mg koncentrato flakone yra 1,56 g polisorbato 80, tai atitinka 1,04 g/ml. 
Polisorbatai gali sukelti alerginių reakcijų. Polisorbatai gali daryti poveikį širdies ir kraujagyslių sistemai (gali pasireikšti hipotenzija / širdies veiklos slopinimas). Siekiant sumažinti riziką širdies ir kraujagyslių sistemai reikia apsvarstyti infuzijos greičio mažinimo galimybę.

Būtina įvertinti QT intervalo pailgėjimo ir Torsades de pointes riziką kylančią kartu vartojant vaistinių preparatų, kurie ilgina QT/QTc intervalą, arba pacientams, kuriems yra įgimtas ilgo QT intervalo sindromas.
Kontracepcijos priemonės

Vyrai gydymo kabazitakseliu metu ir 4 mėnesius po gydymo nutraukimo turi naudoti kontracepcijos priemones (žr. 4.6 skyrių).
4.5
Sąveika su kitais vaistiniais preparatais ir kitokia sąveika
In vitro tyrimų metu nustatyta, kad kabazitakselis daugiausia metabolizuojamas dalyvaujant CYP3A (80‑90%) (žr. skyrių 5.2). 

CYP3A inhibitoriai

Pakartotinai skiriant stipraus CYP3A inhibitoriaus ketokonazolo (400 mg kartą per parą) kabazitakselio klirenso sumažėjimas 20 % atitinkamai padidino AUC 25 %.

Dėl šios priežasties stiprių CYP3A inhibitorių (pvz., ketokonazolo, itrakonazolo, klaritromicino, indinaviro, nefazodono, nelfinaviro, ritonaviro, sakvinaviro, telitromicino, vorikonazolo) kartu skirti turi būti vengiama, kadangi gali didėti kabazitakselio koncentracija plazmoje. (žr. 4.2 ir 4.4 skyrius). 

Kartu skiriamas vidutinio stiprumo CYP3A inhibitorius aprepitantas neturėjo jokio poveikio kabazitakselio klirensui. 

CYP3A induktoriai

Pakartotinai skiriant stipraus CYP3A induktoriaus rifampicino (600 mg kartą per parą) kabazitakselio klirenso padidėjimas 21 % atitinkamai sumažino AUC 17 %.

Dėl šios priežasties stiprių CYP3A induktorių (pvz., fenitoino, karbamazepino, rifampino, rifabutino, rifapentino, fenobarbitalio) kartu skirti turi būti vengiama, kadangi gali mažėti kabazitakselio koncentracija plazmoje (žr. 4.2 ir 4.4 skyrius). Be to, pacientai turi nevartoti paprastųjų jonažolių preparatų.

OAPP1B1

Nustatyta, kad in vitro kabazitakselis slopina organinių anijonų pernašos polipeptidų (angl. Organic Anion Transport Polypeptides) OAPP1B1 pernašos baltymus. Galima sąveika su OAPP1B1 substratais (pvz., statinais, valsartanu, repaglinidu), ypač infuzijos metu (1 valandą) ir laikotarpiu iki 20 minučių po infuzijos pabaigos. OAPP1B1 substratų rekomenduojama vartoti likus 12 valandų iki infuzijos ar praėjus ne mažiau kaip 3 valandoms po jos.

Vakcinavimas
Pacientų, kurių imuninė sistema dėl gydymo chemoterapiniais preparatais yra nusilpusi, skiepijimas gyvomis ar gyvomis susilpnintomis vakcinomis gali sukelti sunkių ar mirtinų infekcinių ligų. Kabazitakseliu gydomų pacientų gyvomis susilpnintomis vakcinomis skiepyti turi būti vengiama. Vakcinomis, kuriose yra žuvusių ar neaktyvių sukėlėjų, skiepyti galima, tačiau reakcija į jas gali būti susilpnėjusi.

4.6
Vaisingumas, nėštumo ir žindymo laikotarpis
Kontracepcijos priemonės
Dėl genotoksinio kabazitakselio poveikio pavojaus (žr. 5.3 skyrių) vyrai gydymo kabazitakseliu metu ir 4 mėnesius po gydymo nutraukimo turi naudoti veiksmingą kontracepcijos metodą.
Nėštumas

Duomenų apie kabazitakselio vartojimą nėštumo metu nėra. Su gyvūnais atlikti tyrimai parodė toksinį poveikį reprodukcijai, jei vartojamos patelei toksinį poveikį sukeliančios dozės (žr. 5.3 skyrių), ir kad kabazitakselis prasiskverbia placentos barjerą (žr. 5.3 skyrių). Nėščių moterų ekspozicija kabazitakseliu, kaip ir kitokiais citotoksiniais preparatais, gali sukelti vaisiaus pažaidą.

Kabazitakselis nėra skirtas vartoti moterims.
Žindymas

Turimi farmakokinetikos gyvūnų organizme duomenys rodo, kad kabazitakselio ir jo metabolitų išsiskiria į pieną (žr. 5.3 skyrių). 

Vaisingumas

Tyrimai su gyvūnais parodė, kad kabazitakselis sukelia poveikį žiurkių ir šunų patinų reprodukcinei sistemai, tačiau funkcinio poveikio vaisingumui nebūna (žr. 5.3 skyrių). Vis dėlto, atsižvelgiant į farmakologinį taksanų aktyvumą, jų galimą genotoksinį poveikį, pasireiškiantį aneugeniniu mechanizmu, bei tyrimų su gyvūnais metu nustatytą kelių šios klasės darinių poveikį vislumui, poveikio vyrų vaisingumui atmesti negalima.

Vyrams, gydomiems kabazitakseliu, rekomenduojama pasitarti dėl spermos užkonservavimo prieš gydymą.

4.7
Poveikis gebėjimui vairuoti ir valdyti mechanizmus
Kabazitakselis gebėjimą vairuoti ir valdyti mechanizmus veikia vidutiniškai, kadangi gali sukelti nuovargį ir galvos svaigimą. Pacientams reikia patarti nevairuoti ir nevaldyti mechanizmų, jei gydymo metu atsiranda minėtų reakcijų.
4.8 Nepageidaujamas poveikis

Saugumo savybių apibendrinimas

Gydymo JEVTANA kartu su prednizonu ar prednizolonu saugumas vertintas 3 atsitiktinių imčių atvirų kontroliuotų tyrimų (TROPIC, PROSELICA ir CARD), kuriuose iš viso 1092 pacientai, sirgę į kastraciją nereaguojančiu metastazavusiu prostatos vėžiu, kartą kas 3 savaites vartojo 25 mg/m2 kabazitakselio dozę, metu. Pacientams taikytų gydymo kabazitakseliu kursų mediana buvo 6‑7. 

Šių 3 tyrimų apibendrintos analizės metu nustatytas dažnis yra nurodomas toliau lentelės forma.

Dažniausios visų laipsnių nepageidaujamos reakcijos buvo anemija (99,0 %), leukopenija (93,0 %), neutropenija (87,9 %), trombocitopenija (41,1 %), viduriavimas (42,1 %), nuovargis (25,0 %) ir astenija (15,4 %). Dažniausios ≥ 3 laipsnio nepageidaujamos reakcijos, atsiradusios ne mažiau kaip 5 % pacientų, buvo neutropenija (73,1 %), leukopenija (59,5 %), anemija (12,0 %), febrili neutropenija (8,0 %) ir viduriavimas (4,7 %).

Gydymo nutraukimo dėl nepageidaujamų reakcijų dažnis kabazitakselio vartojantiems pacientams visų 3 tyrimų metu buvo panašus (18,3 % TROPIC, 19,5 % PROSELICA ir 19,8 % CARD tyrimų metu). Dažniausios (> 1,0 %) nepageidaujamos reakcijos, dėl kurių nutrauktas kabazitakselio vartojimas, buvo hematurija, nuovargis ir neutropenija.

Nepageidaujamų reakcijų santrauka lentelėje
2 lentelėje išvardytos reakcijos suskirstytos pagal MedDRA organų sistemų klases ir atsiradimo dažnumą. Kiekvienoje dažnio grupėje nepageidaujamas poveikis pateikiamas mažėjančio sunkumo tvarka. Nepageidaujamų reakcijų sunkumas suskirstytas pagal CTCAE 4.0 (≥ 3 laipsnis = G≥ 3). Dažnio atvejai, apskaičiuoti įvertinus visų sunkumo laipsnių reakcijas ir apibūdinami taip: labai dažni (≥ 1/10), dažni (nuo ≥ 1/100 iki < 1/10), nedažni (nuo ≥ 1/1 000 iki < 1/100), reti (nuo ≥ 1/10 000 iki < 1/1 000), labai reti (< 1/10 000), dažnis nežinomas (negali būti įvertintas pagal turimus duomenis).

2 lentelė. Nepageidaujamos reakcijos ir hematologiniai nukrypimai, atsiradę vartojant kabazitakselio kartu su prednizonu ar prednizolonu, apibendrinta analizė (n = 1092)
	Organų sistemų klasė
	Nepageidaujama reakcija


	Visų sunkumo laipsnių

n (%)
	> 3 laipsnio

n (%)

	
	
	Labai dažni
	Dažni
	Nedažni
	

	Infekcijos ir infestacijos
	Neutropeninė infekcija / sepsis*
	
	48 (4,4)
	
	42 (3,8)

	
	Septinis šokas
	
	
	10 (0,9)
	10 (0,9)

	
	Sepsis
	
	13 (1,2)
	
	13 (1,2)

	
	Celiulitas
	
	
	8 (0,7)
	3 (0,3)

	
	Šlapimo takų infekcija
	
	103 (9,4)
	
	19 (1,7)

	
	Gripas
	
	22 (2,0)
	
	0

	
	Cistitas
	
	22 (2,0)
	
	2 (0,2)

	
	Viršutinių kvėpavimo takų infekcija
	
	23 (2,1)
	
	0

	
	Juostinė pūslelinė
	
	14 (1,3)
	
	0

	
	Kandidozė
	
	11 (1,0)
	
	1 (< 0,1)

	Kraujo ir limfinės sistemos sutrikimai
	Neutropenijaa*
	950 (87,9)
	
	
	790 (73,1)

	
	Anemijaa
	1073 (99,0)
	
	
	130 (12,0)

	
	Leukopenijaa
	1008 (93,0)
	
	
	645 (59,5)

	
	Trombocitopenijaa
	478 (44,1)
	
	
	44 (4,1)

	
	Febrili neutropenija
	
	87 (8,0)
	
	87 (8,0)

	Imuninės sistemos sutrikimai
	Padidėjęs jautrumas
	
	
	7 (0,6)
	0

	Metabolizmo ir mitybos sutrikimai
	Sumažėjęs apetitas
	192 (17,6)
	
	
	11 (1,0)

	
	Dehidratacija
	
	27 (2,5)
	
	11 (1,0)

	
	Hiperglikemija
	
	11 (1,0)
	
	7 (0,6)

	
	Hipokalemija
	
	
	8 (0,7)
	2 (0,2)

	Psichikos sutrikimai
	Nemiga
	
	45 (4,1)
	
	0

	
	Nerimas
	
	13 (1,2)
	
	0

	
	Konfūzinė būklė
	
	12 (1,1)
	
	2 (0,2)

	Nervų sistemos sutrikimai
	Disgeuzija
	
	64 (5,9)
	
	0

	
	Skonio pojūčio sutrikimas
	
	56 (5,1)
	
	0

	
	Periferinė neuropatija
	
	40 (3,7)
	
	2 (0,2)

	
	Periferinė sensorinė neuropatija
	
	89 (8,2)
	
	6 (0,5)

	
	Polineuropatija
	
	
	9 (0,8)
	2 (0,2)

	
	Parestezija
	
	46 (4,2)
	
	0

	
	Hipoestezija
	
	18 (1,6)
	
	1 (< 0,1)

	
	Svaigulys
	
	63 (5,8)
	
	0

	
	Galvos skausmas
	
	56 (5,1)
	
	1 (< 0,1)

	
	Letargija
	
	15 (1,4)
	
	1 (< 0,1)

	
	Išialgija
	
	
	9 (0,8)
	1 (< 0,1)

	Akių sutrikimai
	Konjunktyvitas
	
	11 (1,0)
	
	0

	
	Sustiprėjęs ašarojimas
	
	22 (2,0)
	
	0

	Ausų ir labirintų sutrikimai
	Spengimas ausyse
	
	
	7 (0,6)
	0

	
	Galvos sukimasis
	
	15 (1,4)
	
	1 (< 0,1)

	Širdies sutrikimai*
	Prieširdžių virpėjimas
	
	14 (1,3)
	
	5 (0,5)

	
	Tachikardija
	
	11 (1,0)
	
	1 (< 0,1)

	Kraujagyslių sutrikimai
	Hipotenzija
	
	38 (3,5)
	
	5 (0,5)

	
	Giliųjų venų trombozė
	
	12 (1,1)
	
	9 (0,8)

	
	Hipertenzija
	
	29 (2,7)
	
	12 (1,1)

	
	Ortostatinė hipotenzija
	
	
	6 (0,5)
	1 (< 0,1)

	
	Kraujo samplūdis į veidą
	
	23 (2,1)
	
	1 (< 0,1)

	
	Paraudimas
	
	
	9 (0,8)
	0

	Kvėpavimo sistemos, krūtinės ląstos ir tarpuplaučio sutrikimai
	Dispnėja
	
	97 (8,9)
	
	9 (0,8)

	
	Kosulys
	
	79 (7,2)
	
	0

	
	Burnos ir ryklės skausmas
	
	26 (2,4)
	
	1 (< 0,1)

	
	Pneumonija
	
	26 (2,4)
	
	16 (1,5)

	
	Plaučių embolija
	
	30 (2,7)
	
	23 (2,1)

	Virškinimo trakto sutrikimai
	Viduriavimas
	460 (42,1)
	
	
	51 (4,7)

	
	Pykinimas
	347 (31,8)
	
	
	14 (1,3)

	
	Vėmimas
	207 (19,0)
	
	
	14 (1,3)

	
	Vidurių užkietėjimas
	202 (18,5)
	
	
	8 (0,7)

	
	Pilvo skausmas
	
	105 (9,6)
	
	15 (1,4)

	
	Dispepsija
	
	53 (4,9)
	
	0

	
	Viršutinės pilvo dalies skausmas
	
	46 (4,2)
	
	1 (< 0,1)

	
	Hemorojus
	
	22 (2,0)
	
	0

	
	Gastroezofaginio refliukso liga
	
	26 (2,4)
	
	1 (< 0,1)

	
	Tiesiosios žarnos kraujavimas
	
	14 (1,3)
	
	4 (0,4)

	
	Burnos džiūvimas
	
	19 (1,7)
	
	2 (0,2)

	
	Pilvo tempimas
	
	14 (1,3)
	
	1 (< 0,1)

	
	Stomatitas
	
	46 (4,2)
	
	2 (0,2)

	
	Žarnų nepraeinamumas*
	
	
	7 (0,6)
	5 (0,5)

	
	Gastritas
	
	
	10 (0,9)
	0

	
	Kolitas*
	
	
	10 (0,9)
	5 (0,5)

	
	Virškinimo trakto perforacija
	
	
	3 (0,3)
	1 (< 0,1)

	
	Kraujavimas iš virškinimo trakto
	
	
	2 (0,2)
	1 (< 0,1)

	Odos ir poodinio audinio sutrikimai
	Alopecija
	
	80 (7,3)
	
	0

	
	Odos sausumas
	
	23 (2,1)
	
	0

	
	Eritema
	
	
	8 (0,7)
	0

	
	Nagų sutrikimas
	
	18 (1,6)
	
	0

	Skeleto, raumenų ir jungiamojo audinio sutrikimai
	Nugaros skausmas
	166 (15,2)
	
	
	24 (2,2)

	
	Artralgija
	
	88 (8,1)
	
	9 (0,8)

	
	Galūnių skausmas
	
	76 (7,0)
	
	9 (0,8)

	
	Raumenų spazmai
	
	51 (4,7)
	
	0

	
	Mialgija
	
	40 (3,7)
	
	2 (0,2)

	
	Su griaučiais ir raumenimis susijęs krūtinės skausmas
	
	34 (3,1)
	
	3 (0,3)

	
	Raumenų silpnumas
	
	31 (2,8)
	
	1 (0,2)

	
	Šono skausmas
	
	17 (1,6)
	
	5 (0,5)

	Inkstų ir šlapimo takų sutrikimai
	Ūminis inkstų nepakankamumas
	
	21 (1,9)
	
	14 (1,3)

	
	Inkstų nepakankamumas
	
	
	8 (0,7)
	6 (0,5)

	
	Dizurija
	
	52 (4,8)
	
	0

	
	Inkstų kolika 
	
	14 (1,3)
	
	2 (0,2)

	
	Hematurija
	205 (18,8)
	
	
	33 (3,0)

	
	Poliakiurija
	
	26 (2,4)
	
	2 (0,2)

	
	Hidronefrozė
	
	25 (2,3)
	
	13 (1,2)

	
	Šlapimo susilaikymas
	
	36 (3,3)
	
	4 (0,4)

	
	Šlapimo nelaikymas
	
	22 (2,0)
	
	0

	
	Šlapimtakio obstrukcija
	
	
	8 (0,7)
	6 (0,5)

	Lytinės sistemos ir krūties sutrikimai
	Dubens srities skausmas
	
	20 (1,8)
	
	5 (0,5)

	Bendrieji sutrikimai ir vartojimo vietos pažeidimai
	Nuovargis
	333 (30,5)
	
	
	42 (3,8)

	
	Astenija
	227 (20,8)
	
	
	32 (2,9)

	
	Pireksija
	
	90 (8,2)
	
	5 (0,5)

	
	Periferinė edema
	
	96 (8,8)
	
	2 (0,2)

	
	Gleivinės uždegimas
	
	23 (2,1)
	
	1 (< 0,1)

	
	Skausmas
	
	36 (3,3)
	
	7 (0,6)

	
	Krūtinės skausmas
	
	11 (1,0)
	
	2 (0,2)

	
	Edema
	
	
	8 (0,7)
	1 (< 0,1)

	
	Šaltkrėtis
	
	12 (1,1)
	
	0

	
	Bendrasis negalavimas
	
	21 (1,9)
	
	0

	Tyrimai
	Kūno svorio mažėjimas
	
	81 (7,4)
	
	0

	
	Aspartato aminotransferazės koncentracijos padidėjimas
	
	13 (1,2)
	
	1 (< 0,1)

	
	Transaminazių koncentracijos padidėjimas
	
	
	7 (0,6)
	1 (< 0,1)


a remiantis laboratoriniais duomenimis 

* detaliau aprašyta žemiau
Atrinktų nepageidaujamų reakcijų apibūdinimas
Neutropenija ir susiję klinikiniai reiškiniai
Nustatyta, kad G‑KSF vartojimas mažina neutropenijos dažnį ir sunkumą (žr. 4.2 ir 4.4 skyrius).

≥ 3 laipsnio neutropenijos (remiantis laboratoriniais duomenimis) dažnis skyrėsi priklausomai nuo G‑KSF vartojimo ir buvo nuo 44,7 % iki 76,7 % (mažiausias dažnis praneštas skiriant profilaktiką G‑KSF). Taip pat ≥ 3 laipsnio febrilios neutropenijos dažnis svyravo nuo 3,2 % iki 8,6 %.
Apie neutropenines komplikacijas (įskaitant febrilią neutropeniją, neutropeninę infekciją / sepsį ir neutropeninį kolitą), kurios kai kuriais atvejais buvo mirtinos, pranešta 4,0 % pacientų, kuriems taikyta pirminė profilaktika G‑KSF, ir 12,8 % pacientų, kuriems tokia profilaktika netaikyta.
Širdies sutrikimai ir aritmijos

Apibendrinta analizė parodė, kad apie širdies sutrikimus pranešta 5,5 % pacientų, iš jų 1,1 % atsirado ≥ 3 laipsnio širdies aritmija. Tachikardijos dažnis kabazitakseliu gydytiems pacientams buvo 1,0 %, iš jų mažiau kaip 0,1 % jis buvo ≥ 3 laipsnio. Prieširdžių virpėjimo dažnis buvo 1,3 %. Apie su širdies nepakankamumu susijusius reiškinius pranešta 2 pacientams (0,2 %), iš jų vienas buvo mirtinas. Pranešta apie mirtiną skilvelių virpėjimą 1 pacientui (0,3%) ir širdies sustojimą 3 pacientams (0,5%). Tyrėjas šių atvejų su vaistiniu preparatu nesiejo. 

Hematurija

Apibendrinta analizė parodė, kad visų laipsnių hematurijos dažnis vartojant 25 mg/m2 dozę buvo 18,8 % (žr. 5.1 skyrių). Kaip dokumentuota, beveik pusei atvejų nustatyta papildomų sutrikimą sukelti galėjusių priežasčių, tokių kaip ligos progresavimas, instrumentinės procedūros, infekcija ir gydymas antikoaguliantais, NVNU ar acetilsalicilo rūgštimi.

Kiti laboratoriniai nukrypimai
Apibendrinta analizė parodė, kad ≥ 3 laipsnio anemijos bei AST, ALT ir bilirubino koncentracijos padidėjimo (remiantis nenormaliais laboratoriniais rodmenimis) dažnis buvo atitinkamai 12,0 %, 1,3 %, 1,0 % ir 0,5 %.

Virškinimo trakto sutrikimai

Pastebėta kolito (įskaitant enterokolitą ir neutropeninį enterokolitą) ir gastrito atvejų. Taip pat gauta pranešimų apie kraujavimo iš virškinimo trakto, virškinimo trakto perforacijos ir žarnų nepraeinamumo (žarnų obstrukcijos) atvejus (žr. 4.4 skyrių).
Kvėpavimo sutrikimai

Gautų pranešimų apie intersticinės pneumonijos ir (arba) pneumonito bei intersticinės plaučių ligos atvejus, kurie kartais baigėsi mirtimi, dažnis nežinomas (negali būti apskaičiuotas pagal turimus duomenis) (žr. 4.4 skyrių).

Inkstų ir šlapimo takų sutrikimai
Nedažnai pranešta apie spindulinio gydymo sukeltų reakcijų atsinaujinimo fenomeno sukeltą cistitą, įskaitant hemoraginį cistitą.

Vaikų populiacija

Žr. 4.2 skyrių.
Kitos specifinės pacientų grupės

Senyvi pacientai
Prostatos vėžio tyrimuose iš 1092 kabazitakselio 25 mg/m2 doze gydytų pacientų 755 pacientai buvo 65 metų ar vyresni, iš jų 238 buvo vyresni kaip 75 metų. Toliau išvardytos nehematologinės nepageidaujamos reakcijos, 65 metų ir vyresniems pacientams atsiradusios ( 5% dažniau nei jaunesniems pacientams: nuovargis (33,5 % ir 23,7 %), astenija (23,7 % ir 14,2 %), vidurių užkietėjimas (20,4 % ir 14,2 %) ir dispnėja (10,3 % ir 5,6 %). Neutropenija (90,9 % ir 81,2 %) ir trombocitopenija (48,8 % ir 36,1 %) 65 metų ir vyresniems pacientams taip pat atsirado 5% dažniau nei jaunesniems pacientams. Pranešimų apie ≥ 3 laipsnio neutropeniją ir febrilią neutropeniją dažnio skirtumas abiejose amžiaus grupėse buvo didžiausias (atitinkamai 14 % ir 4 % didesnis ≥ 65 metų pacientams, palyginus su < 65 metų pacientais) (žr. 4.2 ir 4.4 skyrius).

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9
Perdozavimas
Kabazitakselio priešnuodis nežinomas. Tikėtinos perdozavimo komplikacijos yra nepageidaujamų reakcijų, tokių kaip kaulų čiulpų slopinimas ir virškinimo trakto sutrikimai, paūmėjimas.

Perdozavusį pacientą būtina gydyti specializuotame skyriuje ir atidžiai stebėti jo būklę. Pacientą būtina pradėti gydyti G‑KSF kiek įmanoma greičiau po to, kai sužinota, kad perdozuota. Reikia imtis kitokių simptominių priemonių.

5.
FARMAKOLOGINĖS savybės
5.1 
Farmakodinaminės savybės
Farmakoterapinė grupė – antineoplastiniai preparatai, taksanai, ATC kodas – L01CD04
Veikimo mechanizmas

Kabazitakselis yra antineoplastinė medžiaga, kurio veikimas pagrįstas ląstelės mikrovamzdelių tinklo suardymu. Kabazitakselis jungiasi prie tubulino ir skatina jo kaupimąsi mikrovamzdeliuose bei slopina atsiskyrimą. Dėl šios priežasties mikrovamzdeliai stabilizuojami ir taip slopinamos mitozinės ir interfazinės ląstelių funkcijos.

Farmakodinaminis poveikis

Kabazitakseliui būdingas plataus poveikio antinavikinis aktyvumas prieš pelėms persodintus progresavusius žmogaus navikus. Kabazitakselis sukelia poveikį docetakseliui jautriems navikams. Be to, kabazitakselis sukelia poveikį navikų modeliams, nejautriems chemoterapijai, įskaitant docetakselį.

Klinikinis veiksmingumas ir saugumas
JEVTANA, vartojamo kartu su prednizonu ar prednizolonu, efektyvumas ir saugumas vertinti atsitiktinių imčių atviro tarptautinio daugiacentrio III fazės tyrimo (tyrimo EFC6193), kuriame dalyvavo į kastraciją nereaguojančiu metastazavusiu prostatos vėžiu sirgę pacientai, anksčiau gydyti pagal schemą, į kurią buvo įtrauktas docetakselis, metu.

Pagrindinė vertinamojo tyrimo baigtis buvo bendrasis išgyvenamumas (BI).

Antrinės vertinamosios baigtys buvo išgyvenamumas be ligos progresavimo (IBLP, apibūdinamas kaip laikas nuo priskyrimo atsitiktinei imčiai iki naviko progresavimo, prostatai specifinio antigeno (PSA) progresavimo, skausmo progresavimo ar mirties nuo bet kokios priežasties, priklausomai nuo to, koks įvykis įvyksta pirmiau), naviko reakcijos dažnis atsižvelgiant į Standžiojo naviko reakcijos vertinimo kriterijus (Response Evaluation Criteria in Solid Tumours, RECIST), PSA progresavimas (apibrėžiamas kaip padidėjimas ≥ 25% arba > 50% atitinkamai pacientams, kurių PSA nereagavo ar reagavo), PSA reakcija (PSA koncentracijos serume sumažėjimas mažiausiai 50%), skausmo progresavimas (vertintas naudojant Esamo skausmo intensyvumo (Present Pain Intensity, PPI) skalę iš McGill‑Melzack klausimyno ir Analgezijos skalę (AS) ir skausmo reakcija (apibūdinta kaip 2 balais didesnis sumažėjimas nuo pradinės PPI medianos kartu nepadidėjant AS arba sumažėjimas ≥ 50% nuo pradinio vidutinio AS įvertinimo vartojant analgetikų ir nesustiprėjant skausmui).

Iš viso 755 pacientai buvo suskirstyti į atsitiktines imtis ir buvo gydomi arba injekuojant 25 mg/m2 JEVTANA į veną kas 3 savaites, iš viso ne daugiau kaip 10 kursų, kartu gerta 10 mg prednizono ar prednizolono (n=378), arba leidžiant 12 mg/m2 mitoksantrono į veną kas 3 savaites, iš viso ne daugiau kaip 10 kursų, kartu gerta 10 mg prednizono ar prednizolono (n=377). 

Į šį tyrimą buvo įtraukti vyresni kaip 18 metų pacientai, sirgę į kastraciją nereaguojančiu metastazavusiu prostatos vėžiu arba įvertinamu pagal RECIST kriterijus, arba neišmatuojamu, tačiau su didėjančia PSA koncentracija arba atsirandančiais naujais pažeidimais, su Rytų kooperatinės onkologijos grupės (Eastern Cooperative Oncology Group, ECOG) funkcinės būklės įvertinimais nuo 0 iki 2. Neutrofilų kiekis turėjo būti > 1 500/mm3, trombocitų kiekis > 100 000/mm3, hemoglobino rodmuo > 10 g/dl, kreatinino koncentracija < 1,5 x VNR, bendrojo bilirubino koncentracija < 1 x VNR, AST ir ALT koncentracija < 1,5 x VNR. 

Į tyrimą nebuvo įtraukti pacientai, sirgę staziniu širdies nepakankamumu ar ištikti infarkto paskutinių 6 mėnesių laikotarpiu, bei pacientai, sirgę nekontroliuojama širdies aritmija, krūtinės angina ir (arba) hipertenzija.

Demografiniai duomenys, įskaitant amžių, rasę ir ECOG funkcinę būklę (nuo 0 iki 2), gydymo grupėse buvo panašūs. JEVTANA gydytų pacientų vidutinis amžius buvo 68 metai (46‑92 metai), 83,9% pacientų buvo baltaodžiai, 6,9% - azijiečiai / rytiečiai, 5,3% - juodaodžiai, 4% - kitokios rasės.

Gydymo kursų skaičiaus mediana buvo 6 JEVTANA ir 4 mitoksantronu gydytų pacientų grupėse. Pacientų, kurie užbaigė tyrimo gydymą (10 kursų), buvo 29,4% ir 13,5% (atitinkamai JEVTANA ir lyginamosios grupės pacientų). 

JEVTANA gydytų pacientų bendrasis išgyvenamumas buvo reikšmingai ilgesnis nei mitoksantrono vartojusių pacientų (atitinkamai 15,1 mėnesio ir 12,7 mėnesio), o mirties rizika sumažėjo 30%, palyginti su mitoksantronu gydytų pacientų (žr. 3 lentelę ir 1 paveikslą). 

Pogrupyje, kurį sudarė 59 pacientai, vartoto docetakselio kumuliacinė dozė buvo < 225 mg/m² (29 pacientai gydyti JEVTANA, 30 mitoksantronu). Bendrasis šių grupių pacientų išgyvenamumas reikšmingai nesiskyrė (RS (95%PI) 0,96 (0,49-1,86)).

3 lentelė. JEVTANA efektyvumas tyrimo EFC6193 metu gydant į kastraciją nereaguojančiu metastazavusiu prostatos vėžiu sergančius pacientus
	
	JEVTANA + prednizonas
n=378
	mitoksantronas + prednizonas
n=377

	Bendrasis išgyvenamumas
	
	

	Mirusių pacientų skaičius (%)
	234 (61,9%)
	279 (74%)

	Išgyvenamumo mediana (mėnesiai) (95% PI)
	15,1 (14,1-16,3)
	12,7 (11,6-13,7)

	Rizikos santykis (RS)1 (95% PI)
	0,70 (0,59-0,83)

	p reikšmė
	< 0,0001


1RS vertintas naudojant Cox modelį; rizikos santykis mažiau kaip 1 JEVTANA naudai
1 paveikslas. Kaplan Meier bendrojo išgyvenamumo kreivės (EFC6193)

[image: image1]
IBLP JEVTANA vartojusiųjų grupėje buvo geresnis nei mitoksantrono vartojusiųjų grupėje, atitinkamai 2,8 (2,4-3,0) mėnesio ir 1,4 (1,4-1,7) mėnesio, RS (95% PI) 0,74 (0,64-0,86), p < 0,0001. 
Naviko reakcijos dažnis buvo reikšmingai didesnis JEVTANA gydytiems pacientams nei mitoksantrono vartojusiems pacientams: atitinkamai 14,4% (95% PI: 9,6-19,3) ir 4,4% (95% PI: 1,6-7,2), p=0,0005.

Antrinių PSA vertinamųjų baigčių analizė parodė palankesnius rezultatus JEVTANA gydytų pacientų grupėje. PSA progresavimo mediana buvo 6,4 mėnesio (95% PI: 5,1-7,3) JEVTANA vartojusiems pacientams ir 3,1 mėnesio (95% PI: 2,2-4,4) mitoksantrono vartojusiems pacientams, RS 0,75 mėnesio (95% PI 0,63-0,90), p=0,0010. PSA reakcija buvo 39,2% JEVTANA gydytiems pacientams (95% PI: 33,9-44,5) ir 17,8% mitoksantrono vartojusiems pacientams (95% PI: 13,7‑22,0), p=0,0002. 

Vertinant skausmo progresavimą ir skausmo reakciją, statistiškai reikšmingo skirtumo tarp gydymo grupių nebuvo.

Nenusileidimo (non-inferiority), daugiacentriame, daugianacionaliniame, atsitiktinių imčių, atvirame III fazės tyrime (EFC11785 tyrime) 1200 pacientų, sergančių į kastraciją nereaguojančiu metastazavusiu prostatos vėžiu ir jau gydytų taikant gydymo schemą, kai vienas iš vartojamų vaistinių preparatų yra docetakselis, buvo suskirstyti į atsitiktines imtis ir vartojo 25 mg/m2 (n=602) arba 20 mg/m2 (n=598) kabazitakselio dozę. Pagrindinė veiksmingumo vertinamoji baigtis buvo bendrasis išgyvenamumas (BI).

Tyrimo metu buvo pasiektas pagrindinis tikslas, t. y. buvo įrodytas 20 mg/m2 kabazitakselio dozės poveikio nenusileidimas 25 mg/m2 dozės poveikiui (žr. 4 lentelę). Statistiškai reikšmingai didesnei procentinei daliai pacientų (p<0,001) PSA reakcija pasireiškė 25 mg/m2 grupėje (42,9%), palyginti su 20 mg/m2 grupe (29,5%). PSA progresavimo rizika buvo statistiškai reikšmingai didesnė 20 mg/m2 dozę vartojusiems pacientams, palyginti su 25 mg/m2 dozę vartojusiais pacientais (RS 1,195; 95% PI: 1,025‑1,393). Kitos antrinės vertinamosios baigtys (IBLP, naviko ir skausmo reakcija, naviko ir skausmo progresavimas bei keturios FACT-P subkategorijos) statistiškai reikšmingai nesiskyrė.
4 lentelė. Bendrasis išgyvenamumas EFC11785 tyrimo metu 25 mg/m2 kabazitakselio dozės grupėje, palyginti su 20 mg/m2 kabazitakselio dozės grupe (intent‑to–treat analizė) – pagrindinė veiksmingumo vertinamoji baigtis
	
	CBZ20+PRED

n=598
	CBZ25+PRED

n=602

	Bendrasis išgyvenamumas
	
	

	Mirusių pacientų skaičius, n (%)
	497 (83,1%)
	501 (83,2%)

	Išgyvenamumo mediana (95% PI) (mėnesiai) 
	13,4 (12,19‑14,88)
	14,5 (13,47‑15,28)

	Rizikos santykisa 
	
	

	
palyginti su CBZ25+PRED
	1,024
	-

	
vienpusė 98,89% VPI
	1,184
	-

	
vienpusė 95% API
	0,922
	-


CBZ20 = kabazitakselis 20 mg/m2, CBZ25 = kabazitakselis 25 mg/m2, PRED = prednizonas/prednizolonas

PI = pasikliautinieji intervalai, API = apatinė pasikliautinųjų intervalų riba, VPI = viršutinė pasikliautinųjų intervalų riba

a Rizikos santykis apskaičiuotas naudojant Cox proporcinės rizikos regresijos modelį. Rizikos santykis < 1 rodo mažesnę riziką vartojant 20 mg/m2 kabazitakselio dozę, palyginti su 25 mg/m2 doze.

EFC11785 tyrimo metu nustatytos 25 mg/m2 kabazitakselio dozės saugumo savybės kokybiniu ir kiekybiniu požiūriu atitiko savybes, nustatytas EFC6193 tyrimo metu. EFC11785 tyrimo metu nustatytos palankesnės 20 mg/m2 kabazitakselio dozės saugumo savybės.

5 lentelė. EFC11785 tyrimo 25 mg/m2 kabazitakselio dozės ir 20 mg/m2 kabazitakselio dozės grupių saugumo duomenų apibendrinimas

	
	CBZ20+PRED

n=580
	CBZ25+PRED

n=595

	Ciklų skaičiaus mediana/ gydymo trukmės mediana
	6/ 18 savaičių


	7/ 21 savaitė

	Skaičius pacientų, kuriems buvo sumažinta dozė
n (%)
	Nuo 20 iki 15 mg/m2: 58 (10,0%)
Nuo 15 iki 12 mg/m2: 9 (1,6%)
	Nuo 25 iki 20 mg/m2: 128 (21,5%)
Nuo 20 iki 15 mg/m2: 19 (3,2%)
Nuo 15 ik 12 mg/m2: 1 (0,2%)

	Visų laipsnių nepageidaujamos reakcijosa (%)
	

	Viduriavimas
	30,7
	39,8

	Pykinimas
	24,5
	32,1

	Nuovargis
	24,7
	27,1

	Hematurija
	14,1
	20,8

	Astenija
	15,3
	19,7

	Sumažėjęs apetitas
	13,1
	18,5

	Vėmimas
	14,5
	18,2

	Vidurių užkietėjimas
	17,6
	18,0

	Nugaros skausmas
	11,0
	13,9

	Kliniškai pasireiškianti neutropenija
	3,1
	10,9

	Šlapimo takų infekcija
	6,9
	10,8

	Periferinė sensorinė neuropatija
	6,6
	10,6

	Disgeuzija


	7,1
	10,6

	≥ 3 laipsnio nepageidaujamos reakcijosb (%)
	

	Kliniškai pasireiškianti neutropenija
	2,4
	9,6

	Febrili neutropenija 
	2,1
	9,2

	Hematologiniai nukrypimaic (%)
	

	≥ 3 laipsnio neutropenija
	41,8
	73,3

	≥ 3 laipsnio anemija
	9,9
	13,7

	≥ 3 laipsnio trombocitopenija
	2,6
	4,2


CBZ20 = kabazitakselis 20 mg/m2, CBZ25 = kabazitakselis 25 mg/m2, PRED = prednizonas/prednizolonas

a
Visų laipsnių nepageidaujamos reakcijos, kurių dažnis buvo didesnis kaip 10% 

b ≥ 3 laipsnio nepageidaujamos reakcijos, kurių dažnis buvo didesnis kaip 5% 

c Remiantis laboratoriniais rodmenimis

Į perspektyvinį, daugianacionalinį, atsitiktinių imčių, aktyviai kontroliuotą atvirą IV fazės tyrimą (LPS14201/CARD tyrimą) įtraukti į kastraciją nereaguojančiu metastazavusiu prostatos vėžiu (angl. metastatic castration resistant prostate cancer, mCRPC) sirgę 255 pacientai, anksčiau bet kokia tvarka gydyti pagal schemą, į kurią buvo įtrauktas docetakselis, ir AR veikiančiu vaistiniu preparatu (abirateronu ar enzalutamidu, kai liga progresavo 12 mėnesių laikotarpiu nuo gydymo pradžios), buvo suskirstyti į atsitiktines imtis ir buvo gydomi arba kas 3 savaites vartojama 25 mg/m2 JEVTANA doze, kartu vartojant 10 mg prednizono ar prednizolono paros dozę (n = 129), arba AR veikiančiais vaistiniais preparatais (abirateronu 1000 mg vieną kartą per parą kartu su du kartus per parą vartojama 5 mg prednizono ar prednizolono doze arba kartą per parą vartojama 160 mg enzalutamido doze) (n = 126). Pagrindinė vertinamoji baigtis buvo išgyvenamumas be radiografinio ligos progresavimo (IBRLP) pagal Prostatos vėžio darbo grupės-2 (angl. Prostate Cancer Working Group-2, PCWG2) apibūdinimą. Antrinės vertinamosios baigtys buvo bendrasis išgyvenamumas, išgyvenamumas be ligos progresavimo, PSA reakcija ir naviko reakcija.
Demografiniai ir ligos duomenys gydymo grupėse buvo panašūs. Tyrimo pradžioje bendroji amžiaus mediana buvo 70 metų, 95 % pacientų ECOG funkcinės būklės įvertinimas buvo 0‑1 ir Gleason skalės įvertinimo mediana buvo 8. Šešiasdešimt vienas procentas (61 %) jau buvo gydyti AR veikiančiu vaistiniu preparatu po docetakselio vartojimo ar prieš jį.
Tyrimo metu buvo įrodytas poveikis pagrindinei vertinamajai baigčiai: IBRLP buvo reikšmingai ilgesnis vartojant JEVTANA, palyginti su AR veikiančiu vaistiniu preparatu (atitinkamai 8,0 mėnesio ir 3,7 mėnesio), o radiografinio progresavimo rizika sumažėjo 46 %, palyginti su AR veikiančiu vaistiniu preparatu (žr. 6 lentelę ir 2 paveikslą). 

6 lentelė. JEVTANA veiksmingumas CARD tyrimo metu gydant į kastraciją nereaguojančiu metastazavusiu prostatos vėžiu sergančius pacientus (intent‑to–treat analizė) – išgyvenamumas be radiografinio ligos progresavimo (IBRLP)
	
	JEVTANA

+ prednizonas arba prednizolonas 

+ G-KSF

n = 129
	AR veikiantis vaistinis preparatas:

Abirateronas + prednizonas/ prednizolonas
arba
Enzalutamidas
n = 126

	Reiškinių skaičius iki duomenų rinkimo sustabdymo dienos (%)
	95 (73,6 %)
	101 (80,2 %)

	IBRLP mediana (mėnesiai) (95 % PI) 
	8,0 (5,7‑9,2)
	3,7 (2,8‑5,1)

	Rizikos santykis (RS) (95 % CI)
	0,54 (0,40‑0,73)

	p reikšmė1
	< 0,0001


1stratifikuotas log-rank testas, reikšmingumo riba = 0,05

2 paveikslas. Pagrindinė vertinamoji baigtis: Kaplan Meier išgyvenamumo be radiografinio ligos progresavimo diagramos (ITT populiacija) 

Varnelių žymės rodo cenzūruotus duomenis.
Planuotos pogrupių IBRLP analizės remiantis stratifikacijos veiksniais skirstymo į atsitiktines imtis metu nustatytas rizikos santykis pacientams, kuriems jau buvo taikytas gydymas AR veikiančių vaistiniu preparatu prieš docetakselį, buvo 0,61 (95 % PI: 0,39‑0,96), o rizikos santykis pacientams, kuriems jau buvo taikytas gydymas AR veikiančių vaistiniu preparatu po docetakselio, buvo 0,48 (95 % PI: 0,32‑ 0,70).
JEVTANA buvo statistiškai pranašesnis, palyginti su AR veikiančiais lyginamaisiais vaistiniais preparatais, vertinant kiekvieną alfa apsaugotą svarbiausią antrinę vertinamąją baigtį, įskaitant bendrąjį išgyvenamumą (13,6 mėnesio JEVTANA grupėje, palyginti su 11,0 mėnesių AR veikiančio vaistinio preparato grupėje, RS 0,64, 95 % PI: 0,46​0,89; p=0,008), išgyvenamumą be ligos progresavimo (4,4 mėnesio JEVTANA grupėje, palyginti su 2,7 mėnesio AR veikiančio vaistinio preparato grupėje, RS 0,52; 95 % PI: 0,40‑0,68), patvirtintą PSA reakciją (36,3 % JEVTANA grupėje, palyginti su 14,3 % AR veikiančio vaistinio preparato grupėje, p = 0,0003) ir geriausią naviko atsaką (36,5 % JEVTANA grupėje, palyginti su 11,5 % AR veikiančio vaistinio preparato grupėje, p = 0,004).
CARD tyrimo metu gauti duomenys apie JEVTANA 25 mg/m2 dozės saugumo savybes apskritai atitiko TROPIC ir PROSELICA tyrimų metu gautus duomenis (žr. 4.8 skyrių). ≥ 3 laipsnio nepageidaujamų reiškinių dažnis buvo 53,2 % JEVTANA grupėje, palyginti su 46,0 % AR veikiančio vaistinio preparato grupėje. ≥ 3 laipsnio sunkių nepageidaujamų reiškinių dažnis buvo 31,7 % JEVTANA grupėje, palyginti su 37,1 % AR veikiančio vaistinio preparato grupėje. Tyrimo gydymo nutraukimo visam laikui dėl nepageidaujamo reiškinio dažnis buvo 19,8 % JEVTANA grupėje, palyginti su 8,1 % AR veikiančio vaistinio preparato grupėje. Mirtį sukėlusio nepageidaujamo reiškinio dažnis buvo 5,6 % JEVTANA grupėje, palyginti su 10,5 % AR veikiančio vaistinio preparato grupėje.
Vaikų populiacija

Europos vaistų agentūra nereikalauja įsipareigoti pateikti rezultatų tyrimų, atliktų su JEVTANA visuose vaikų pogrupiuose prostatos vėžio indikacijai (informaciją apie vartojimą vaikams žr. 4.2 skyriuje).

JEVTANA poveikis buvo tirtas atviro, daugiacentrio 1/2 fazės tyrimo, kuriame iš viso dalyvavo 39 vaikai ir paaugliai (4‑18 metų − 1 fazės tyrimo dalyje ir 3‑16 metų − 2 fazės tyrimo dalyje), metu. 2 fazės dalies metu monoterapijai vartojamo kabazitakselio (30 mg/m² dozės) veiksmingumas gydant vaikus ir paauglius, sirgusius pasikartojančia ar į gydymą nereaguojančia difuzine vidine pontine glioma (angl. diffuse intrinsic pontine glioma, DIPG) ir didelio laipsnio glioma (angl. high grade glioma, HGG), patvirtintas nebuvo.

5.2
Farmakokinetinės savybės
Populiacinė farmakokinetikos analizė atlikta ištyrus 170 pacientų, įskaitant tuos, kuriems buvo progresavusių standžiųjų navikų (n=69), metastazavęs krūties vėžys (n=34) ir metastazavęs prostatos vėžys (n=67), duomenis. Pacientams kas savaitę ar kas 3 savaites infuzuota 10‑30 mg/m2 kabazitakselio dozė.

Absorbcija
Po 1 valandos trukmės 25 mg/m2 kabazitakselio dozės infuzijos į veną pacientams, sirgusiems metastazavusiu prostatos vėžiu (n=67), Cmax buvo 226 ng/ml (variacijos koeficientas (KV) 107%) ir buvo pasiekta 1 valandos trukmės infuzijos pabaigoje (Tmax). Vidutinis AUC buvo 991 ng*val./ml (KV 34%).

Reikšmingo nukrypimo nuo dozės proporcingumo nuo 10 iki 30 mg/m² dozes infuzuojant pacientams, kuriems buvo progresavęs standusis navikas (n=126), nebuvo.

Pasiskirstymas
Nusistovėjus pusiausvyrinei apykaitai, pasiskirstymo tūris (Vss) buvo 4870 l (2640 l/m² pacientams, kurių KPP mediana 1,84 m²). 

In vitro prie žmogaus serumo baltymų jungėsi 89‑92% kabazitakselio, procesas nebuvo įsotinamas iki 50 000 ng/ml koncentracijos, o tai apima maksimalią klinikinių tyrimų metu buvusią koncentraciją. Kabazitakselis daugiausia jungiasi prie žmogaus serumo albuminų (82,0%) ir lipoproteinų (87,9% prie DTL, 69,8% prie MTL ir 55,8% prie LMTL). Koncentracijos kraujyje ir plazmoje santykis in vitro tiriant žmogaus kraują svyruoja nuo 0,90 iki 0,99; tai rodo, kad kabazitakselis tarp kraujo ir plazmos pasiskirsto tolygiai.

Biotransformacija
Kabazitakselis ekstensyviai metabolizuojamas kepenyse (> 95%), daugiausia dalyvaujant CYP3A izofermentui (80‑90%). Kabazitakselis yra pagrindinė kraujyje cirkuliuojanti medžiaga. Plazmoje nustatyti septyni metabolitai (įskaitant 3 aktyvius metabolitus, susidarančius vykstant O‑demetilinimui), pagrindinis metabolitas sudaro 5% pirminės medžiagos ekspozicijos. Su žmogaus šlapimu ir išmatomis išsiskiria maždaug 20 kabazitakselio metabolitų.

Remiantis in vitro atliktais tyrimais, kabazitakselis, kai koncentracija kliniškai reikšminga, gali kliniškai reikšmingai slopinti vaistinių preparatų, kuriuos daugiausia metabolizuoja CYP3A, poveikį. 
Vis dėlto klinikinio tyrimo metu buvo nustatyta, kad kabazitakselis (vienkartinė per 1 valandą infuzuota 25 mg/m2 dozė) neturėjo įtakos midazolamo (bandomojo CYP3A substrato) kiekiui plazmoje. Vadinasi, kartu vartojant gydomąsias CYP3A substratų ir kabazitakselio dozes, klinikinio poveikio pokytis nėra tikėtinas.

Kabazitakselio sukeliamo vaistinių preparatų, kurie yra kitų CYP fermentų (1A2, 2B6, 2C9, 2C8, 2C19, 2E1 ir 2D6) substratai, poveikio slopinimo bei vaistinių preparatų, kurie yra CYP1A, CYP2C9 ir CYP3A substratai, poveikio stiprinimo rizikos nėra. Kabazitakselis in vitro neslopina svarbiausio varfarino biotranformacijos į 7‑hidroksivarfariną mechanizmo, kurį inicijuoja CYP2C9. Dėl šios priežasties farmakokinetinė kabazitakselio ir varfarino sąveika in vivo nėra tikėtina.
In vitro kabazitakselis neslopina atsparumo daugeliui vaistinių preparatų baltymų (Multidrug-Resistant Proteins, MRP): MRP1 ir MRP2 arba organinių katijonų pernašų (OKP1). Kabazitakselis slopina su P‑glikoproteinu (PgP) (digoksino, vinblastino), krūties vėžio atspariu baltymu (Breast‑Cancer‑Resistant‑Proteins, BCRP) (metotreksato) susijusią pernašą ir organinių anijonų pernašos polipeptidu OAPP1B3 (CCK8), kai koncentracija būna mažiausiai 15 kartų didesnė nei klinikinio vartojimo atveju ir kai jis slopina organinių anijonų pernašos polipeptidą (estradiol-17β-gliukuronidą), kai koncentracija 5 kartus didesnė nei klinikinio vartojimo atveju. Dėl šios priežasties in vivo sąveika su MRP, OKP1, PgP, BCRP ir OAPP1B3 substratais, vartojant 25 mg/m2, dozę nėra tikėtina. 

Sąveika su OAPP1B1 perneša galima tik infuzijos metu (1 valandą) ir ne ilgiau kaip 20 minučių po jos pabaigos (žr. 4.5 skyrių).

Eliminacija
Po 1 valandos trukmės intraveninės [14C]‑kabazitakso 25 mg/m2 dozės infuzijos maždaug 80% suvartotos dozės pasišalino per 2 savaites. Kabazitakselis daugiausia šalinamas su išmatomis įvairių metabolitų pavidalu (76% dozės); pro inkstus kabazitakselio ir metabolitų pavidalu išsiskiria mažiau kaip 4% dozės (šlapime būna 2,3% nepakitusio vaistinio preparato).

Kabazitakselio plazmos klirensas yra didelis, t. y. 48,5 l/val. (26,4 l/val./m² pacientams, kurių KPP mediana 1,84 m²), galutinės pusinės eliminacijos laikas ilgas, t. y. 95 valandos. 

Specifinės pacientų grupės
Senyvi pacientai
Populiacinės farmakokinetikos analizės metu tirti 70 pacientų, kurie buvo 65 metų ar vyresni (57 pacientai 65‑75 metų ir 13 pacientų vyresni kaip 75 metų). Amžius poveikio kabazitakselio farmakokinetikai nedarė.

Vaikų populiacija
Vaikų ir jaunesnių kaip 18 metų paauglių gydymo JEVTANA saugumas ir efektyvumas nenustatyti.

Kepenų funkcijos sutrikimas
Kabazitakselis daugiausia šalinamas vykstant metabolizmui kepenyse.

Tikslinio tyrimo, kuriame dalyvavo 43 vėžiu ir kepenų funkcijos sutrikimu sergantys pacientai, metu duomenų apie lengvo (bendras bilirubino kiekis nuo > 1 iki ≤ 1,5 x VNR arba AST > 1,5 x VNR) ar vidutinio sunkumo (bendras bilirubino kiekis nuo > 1,5 iki ≤ 3,0 x VNR) kepenų funkcijos sutrikimo poveikį kabazitakselio farmakokinetikai negauta. Kabazitakselio maksimali toleruojama dozė (MTD) buvo atitinkamai 20 mg/m2 ir 15 mg/m2.

3 pacientams, kuriems buvo sunkus kepenų funkcijos sutrikimas (bendras bilirubino kiekis > 3 VNR), buvo nustatytas klirenso sumažėjimas 39%, palyginti su rodmeniu pacientų, kuriems buvo lengvas kepenų funkcijos sutrikimas, organizme, tai rodo, kad sunkus kepenų funkcijos sutrikimas sukelia tam tikrą poveikį kabazitakselio farmakokinetikai. Kabazitakselio MTD pacientams, kuriems yra sunkus kepenų funkcijos sutrikimas, nenustatyta.

Remianti saugumo ir toleravimo duomenimis, pacientams, kuriems yra lengvas kepenų funkcijos sutrikimas, kabazitakselio dozę reikia sumažinti (žr. 4.2 ir 4.4 skyrius). JEVTANA negalima vartoti pacientams, kuriems yra sunkus kepenų funkcijos sutrikimas (žr. 4.3 skyrių).
Inkstų funkcijos sutrikimas
Pro inkstus kabazitakselio išskiriama labai mažai (2,3% dozės). Į populiacinę farmakokinetinę analizę (iš viso išanalizuoti 170 pacientų duomenys) buvo įtraukti ir 14 pacientų, kuriems buvo vidutinio sunkumo inkstų funkcijos sutrikimas (kreatinino klirensas 30‑50 ml/min.), ir 59 pacientai, kuriems buvo lengvas inkstų funkcijos sutrikimas (kreatinino klirensas 50‑80 ml/min.). Nustatyta, kad lengvas ar vidutinio sunkumo inkstų funkcijos sutrikimas reikšmingo poveikio kabazitakselio farmakokinetikai nesukelia. Tai buvo patvirtinta atlikus tam skirtą palyginamąjį farmakokinetikos tyrimą, kuriame dalyvavusiems solidiniu vėžiu sergantiems pacientams, kurių inkstų funkcija buvo normali (8 pacientai) arba kuriems buvo vidutinio sunkumo (8 pacientai) ar sunkus (9 pacientai) inkstų funkcijos sutrikimas, buvo atlikti keli gydymo kabazitakseliu (vienkartinės iki 25 mg/m2 dozės infuzija į veną) ciklai.
5.3
Ikiklinikinių saugumo tyrimų duomenys
Nepageidaujamos reakcijos, nepastebėtos klinikinių tyrimų metu, tačiau pasireiškusios šunims po vienkartinės dozės, 5 dienų ir savaitės trukmės preparato vartojimo, kai ekspozicija buvo mažesnė nei klinikinio vartojimo atveju, ir galinčios turėti reikšmės klinikiniam vartojimui, buvo arteriolinė ar periarteriolinė kepenų nekrozė, tulžies latakų hiperplazija ir (arba) hepatoceliulinė nekrozė (žr. 4.2 skyrių).

Nepageidaujamos reakcijos, nepastebėtos klinikinių tyrimų metu, tačiau pasireiškusios žiurkėms kartotinių dozių toksinio poveikio tyrimų metu, kai ekspozicija buvo didesnė nei klinikinio vartojimo atveju, ir galinčios turėti reikšmės klinikiniam vartojimui, buvo akių sutrikimai, pasireiškiantys subkapsuline lęšiuko skaidulų edema ir degeneracija. Toks poveikis iš dalies išnyko po 8 savaičių.

Kancerogeninio poveikio tyrimų su kabazitakseliu neatlikta.

Kabazitakselis bakterijų reversinės mutacijos (Ames) testo metu mutacijų nesukėlė. Klastogeninio poveikio in vitro tyrimų su žmogaus limfocitais metu neatsirado (struktūrinės chromosominės aberacijos nebuvo, tačiau padaugėjo poliploidinių ląstelių), o in vivo tyrimų su žiurkėmis metu pastebėtas mikrobranduolių skaičiaus padidėjimas. Tokie genotoksiniai poveikiai (pasireiškiantys aneugeniniu mechanizmu) yra susiję su farmakologiniu medžiagos aktyvumu (tubulino depolimerizacijos slopinimu).
Kabazitakselis neturėjo įtakos žiurkių patinų poravimuisi ar vaisingumui. Vis dėlto kartotinių dozių toksinio poveikio tyrimo metu pasireiškė žiurkių sėklidžių sėklinių pūslelių degeneracija ir sėklinių kanalėlių atrofija bei šunų sėklidžių degeneracija (minimali pavienių epitelinių ląstelių nekrozė sėklidžių prielipe). Ekspozicija gyvūnų organizme buvo panaši ar mažesnė nei būna žmonėms vartojant kliniškai reikšmingas kabazitakselio dozes.

Kabazitakselis sukėlė embriofetotoksinį poveikį žiurkių patelių, kurioms preparato švirkšta į veną kartą per parą 6‑17 vaikingumo dienomis, embrionams ir vaisiams (pasireiškė ir toksinis poveikis patelėms): daugiau vaisių žuvo bei sumažėjo vidutinis vaisiaus svoris (toks poveikis buvo susijęs su griaučių kaulėjimo lėtėjimu). Ekspozicija gyvūnų organizme buvo mažesnė nei būna žmonėms vartojant kliniškai reikšmingas kabazitakselio dozes. Kabazitakselis prasiskverbė per žiurkių placentos barjerą.

Kabazitakselio ir jo metabolitų išsiskiria su žiurkių pienu: per 24 val. išsiskiria iki 1,5% suvartotos dozės.

Pavojaus aplinkai įvertinimas (PAĮ)

Pavojaus aplinkai įvertinimo tyrimų rezultatai rodo, kad JEVTANA vartojimas reikšmingo pavojaus vandens aplinkai nesukelia (kaip naikinti nesuvartotą vaistinį preparatą, žr. 6.6 skyriuje).

6.
farmacinė informacija
6.1
Pagalbinių medžiagų sąrašas
Koncentratas
Polisorbatas 80

Citrinų rūgštis

Tirpiklis
Etanolis (96%)
Injekcinis vanduo

6.2
Nesuderinamumas
Šio vaistinio preparato negalima maišyti su kitais, išskyrus nurodytus 6.6 skyriuje.
Infuziniam tirpalui ruošti ir infuzuoti negalima naudoti PVC infuzinių talpyklių arba poliuretano infuzinių rinkinių.

6.3
Tinkamumo laikas
Neatidarytas flakonas: 3 metai

Po atidarymo
Koncentrato ir tirpiklio flakonų turinį būtina vartoti nedelsiant. Jei nevartojama nedelsiant, už laikymo trukmę ir sąlygas atsako vartotojas. 

Po koncentrato pradinio praskiedimo tirpikliu
Įrodyta, kad kambario temperatūroje (15 °C-30 °C) cheminiu ir fizikiniu požiūriu paruoštas tirpalas išlieka stabilus 1 valandą. Mikrobiologiniu požiūriu koncentrato ir tirpiklio mišinį būtina vartoti nedelsiant. Jei jis tuoj pat nevartojamas, už laikymo trukmę ir sąlygas atsako vartotojas.Paprastai infuzinį tirpalą ilgiau negu 24 val. 2 °C – 8 °C temperatūroje laikyti negalima, nebent skiedimas buvo atliktas kontroliuojamomis ir patvirtintomis aseptinėmis sąlygomis.
Po galutinio praskiedimo infuzijos maišelyje ar buteliuke
Įrodyta, kad kambario temperatūroje cheminiu ir fizikiniu požiūriu infuzinis tirpalas išlieka stabilus 8 valandas (įskaitant 1 valandos infuzijos laikotarpį), šaldytuve – 48 valandas (įskaitant 1 valandos infuzijos laikotarpį).

Mikrobiologiniu požiūriu infuzinį tirpalą būtina vartoti nedelsiant. Jei jis tuoj pat nevartojamas, už laikymo trukmę ir sąlygas atsako vartotojas. Paprastai infuzinį tirpalą ilgiau negu 24 val. 2 °C – 8 °C temperatūroje laikyti negalima, nebent skiedimas buvo atliktas kontroliuojamomis ir patvirtintomis aseptinėmis sąlygomis.

6.4
Specialios laikymo sąlygos
Laikyti ne aukštesnėje kaip 30 °C temperatūroje.

Negalima šaldyti.

Vaistinio preparato laikymo sąlygos po atidarymo ir praskiedimo pateikiamos 6.3 skyriuje.
6.5 Talpyklės pobūdis ir jos turinys
Vienoje pakuotėje yra vienas koncentrato flakonas ir vienas tirpiklio flakonas.
· Koncentratas: 1,5 ml koncentrato 15 ml talpos skaidraus (I tipo) stiklo flakone, užkimštu pilku chlorobutilo gumos uždoriu, uždengtu aliuminio dangteliu, padengtu lengvai nuimamu šviesiai žaliu plastiko dangteliu. Kiekviename flakone yra 60 mg kabazitakselio nominaliame 1,5 ml tūryje (užpildymo tūris yra 73,2 mg kabazitakselio/1,83 ml). Toks užpildymo tūris buvo apskaičiuotas JEVTANA preparato kūrimo metu, siekiant kompensuoti skysčio praradimą pirminio tirpalo ruošimo metu. Toks papildomas tūris užtikrina, kad po praskiedimo visu kartu tiekiamo JEVTANA tirpiklio kiekiu minimalus ištraukiamo pirminio 10 mg/ml JEVTANA tirpalo tūris bus 6 ml (atitiks flakono etiketėje nurodytą 60 mg kiekį).
· Tirpiklis: 4,5 ml tirpiklio 15 ml talpos skaidraus (I tipo) stiklo flakone, užkimštu pilku chlorobutilo gumos uždoriu, uždengtu aukso spalvos aliuminio dangteliu, padengtu lengvai nuimamu bespalvio plastiko dangteliu. Kiekviename flakone yra 4,5 ml nominalaus tūrio (užpildymo tūris yra 5,67 ml). Toks užpildymo tūris buvo apskaičiuotas preparato kūrimo metu, papildomas tūris leidžia į JEVTANA 10 mg/ml koncentrato flakoną sušvirkšti visą tirpiklio tūrį, praskiedus gaunama JEVTANA tirpalo koncentracija yra 10 mg/ml.
6.6
Specialūs reikalavimai atliekoms tvarkyti ir vaistiniam preparatui ruošti
JEVTANA ruošti ir infuzuoti gali tik personalas, išmokytas dirbti su citotoksiniais preparatais. Nėščioms moterims dirbti su šiuo vaistiniu preparatu draudžiama. Dirbti su JEVTANA, kaip ir bet kokio kito antineoplastinio preparato, tirpalu bei jį ruošti reikia atsargiai, turint omenyje nuo kontaminacijos apsaugančių priemonių naudojimą, asmenines apsaugines priemones (pvz., pirštines) ir ruošimo procedūras. Jei bet kokiu darbo su JEVTANA etapu preparato patenka ant odos, ją reikia nedelsiant kruopščiai nuplauti muilu ir vandeniu. Jei preparato patenka ant gleivinės, ją reikia nedelsiant ir kruopščiai nuplauti vandeniu.

Koncentratą infuziniam tirpalui visada būtina atskiesti visu kartu teikiamu tirpikliu ir tik tada skiesti infuziniu tirpalu.
Prieš vaistinio preparato maišymą ir skiedimą atidžiai perskaitykite VISĄ šį skyrių. JEVTANA prieš vartojimą reikia praskiesti DU kartus. Laikykitės toliau pateikiamų ruošimo instrukcijų.
Pastaba: ir JEVTANA 60 mg/1,5 ml koncentrato flakone (užpildymo tūris 73,2 mg kabazitakselio/1,83 ml), ir tirpiklio flakone (užpildymo tūris 5,67 ml) yra tūrio perteklius, skirtas kompensuoti skysčio netekimą vaistinio preparato ruošimo metu. Toks tūrio perteklius užtikrina, kad po skiedimo VISU kartu tiekiamo tirpiklio tūriu tirpale bus 10 mg/ml kabazitakselio.

Ruošiant infuzinį tirpalą, aseptinėmis sąlygomis būtina atlikti toliau aprašytą dviejų etapų skiedimą.

1 etapas. Pradinis koncentrato infuziniam tirpalui praskiedimas pridedamu tirpikliu.

	1.1 etapas

Apžiūrėkite koncentrato flakoną ir kartu tiekiamą tirpiklį. Koncentrato tirpalas ir tirpiklis turi būti skaidrūs. 

	1.2 etapas 

Naudodami švirkštą su prijungta adata, aseptinėmis sąlygomis ištraukite visą kartu tiekiamo tirpiklio tūrį, šiek tiek paversdami flakoną.

	1.3 etapas 

Visą tūrį sušvirkškite į atitinkamą koncentrato flakoną.

Kad švirkščiant tirpiklį susidarytų kuo mažiau putų, adatą nukreipkite į vidinę koncentrato tirpalo flakono sienelę ir švirkškite lėtai.

Po praskiedimo gautame tirpale yra 10 mg/ml kabazitakselio.

	1.4 etapas 

Ištraukite švirkštą su adata ir rankomis atsargiai vartydami flakoną sumaišykite turinį, kol tirpalas taps skaidrus ir homogeniškas. Tai gali užtrukti maždaug 45 sekundes.
	 

	1.5 etapas 

Leiskite tirpalui pastovėti maždaug 5 minutes, tada patikrinkite, ar jis skaidrus ir homogeniškas.

Jei po šio laikotarpio išliks putų, tai normalu.
	

	Šiame koncentrato ir tirpiklio mišinyje yra 10 mg/ml kabazitakselio (mažiausiai 6 ml išstumiamo tūrio). Jį būtina nedelsiant (per 1 valandą) praskiesti antrą kartą taip, kaip nurodyta 2 etapo aprašyme.

Ruošiant tinkamą dozę, gali prireikti daugiau kaip vieno koncentrato ir tirpiklio mišinio flakono. 

	2 etapas. Antrasis (galutinis) infuzinio tirpalo praskiedimas

	2.1 etapas
Graduotu švirkštu su prijungta adata aseptinėmis sąlygomis ištraukite reikiamą koncentrato ir tirpiklio mišinio (10 mg/ml kabazitakselio) tūrį. Pavyzdžiui, 45 mg JEVTANA dozei reikia 4,5 ml 1 etapo metu paruošto koncentrato ir tirpiklio mišinio.

Kadangi po 1 etape aprašyto skiedimo ant šio tirpalo flakono sienelių gali likti putų, švirkšto adatą tirpalo ištraukimo metu rekomenduojama nukreipti į vidurį.
	

	2.2 etapas
Sutrauktą tūrį sušvirkškite į sterilią infuzinę talpyklę (jos sudėtyje negali būti PVC), kurioje yra 5 % gliukozės tirpalo arba 9 mg/ml (0,9%) natrio chlorido infuzinio tirpalo. Infuzinio tirpalo koncentracija turi būti 0,10‑0,26 mg/ml.

	

	2.3 etapas
Nuimkite švirkštą ir infuzijos maišelio ar buteliuko turinį sumaišykite rankiniu būdu siūbuojančiais judesiais.


	

	2.4 etapas
Gautą infuzinį tirpalą, kaip ir bet kokį parenterinį vaistinį preparatą, prieš vartojimą būtina apžiūrėti. Jeigu infuzinis tirpalas yra labai įsotintas, laikui bėgant jis gali kristalizuotis. Tokiu atveju tirpalo vartoti negalima, jį būtina sunaikinti 

	


Infuzinį tirpalą būtina vartoti nedelsiant. Vis dėlto specifinėmis 6.3 skyriuje nurodytomis sąlygomis paruoštą tirpalą galima laikyti ilgiau. 
Infuzavimo metu rekomenduojama naudoti vidinį sistemos 0,22 mikrometro (dar vadinamą 0,2 mikrometro) nominalaus porų dydžio filtrą.

Ruošiant ir infuzuojant JEVTANA, negalima naudoti PVC infuzinių talpyklių arba poliuretano infuzinių rinkinių.
JEVTANA negalima maišyti su kitais vaistiniais preparatais, išskyrus išvardytus aukščiau.

Nesuvartotą vaistinį preparatą ar atliekas reikia tvarkyti laikantis vietinių reikalavimų.
7.
REGISTRUOTOJAS
Sanofi Winthrop Industrie
82 avenue Raspail

94250 Gentilly

Prancūzija

8.
REGISTRACIJOS PAŽYMĖJIMO NUMERIS
EU/1/11/676/001

9.
REGISTRAVIMO / PERREGISTRAVIMO DATA
Registravimo data 2011 m. kovo 17 d.
Paskutinio perregistravimo data 2020 m. gruodžio 14 d.
10.
teksto peržiūros data
Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu.
II PRIEDAS
A.
GAMINTOJAI, ATSAKINGI UŽ SERIJŲ IŠLEIDIMĄ
B.
TIEKIMO IR VARTOJIMO SĄLYGOS AR APRIBOJIMAI

C.
KITOS SĄLYGOS IR REIKALAVIMAI REGISTRUOTOJUI
D.
SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

A.
GAMINTOJAI, ATSAKINGI UŽ SERIJŲ IŠLEIDIMĄ
Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)
Sanofi-Aventis Deutschland GmbH

Industriepark Höchst

65926 Frankfurt am Main

Vokietija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.

B.
TIEKIMO IR VARTOJIMO SĄLYGOS AR APRIBOJIMAI
Riboto išrašymo receptinis vaistinis preparatas (žr. I priedo [preparato charakteristikų santraukos] 4.2 skyrių).
C.
KITOS SĄLYGOS IR REIKALAVIMAI REGISTRUOTOJUI
· Periodiškai atnaujinami saugumo protokolai (PASP)
Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.

D.
SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI 

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.
Atnaujintas rizikos valdymo planas turi būti pateiktas:

· pareikalavus Europos vaistų agentūrai;

· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.
III PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

INFORMACIJA ANT IŠORINĖS PAKUOTĖS

IŠORINĖ DĖŽUTĖ
1.
VAISTINIO PREPARATO PAVADINIMAS
JEVTANA 60 mg koncentratas ir tirpiklis infuziniam tirpalui
cabazitaxelum
2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

1 ml koncentrato yra 40 mg kabazitakselio.

Viename 1,5 ml koncentrato flakone yra 60 mg kabazitakselio. 

Koncentrato flakone (užpildymo tūris 73,2 mg kabazitakselio/1,83 ml) ir tirpiklio flakone (5,67 ml) yra tūrio perteklius, skirtas kompensuoti skysčio netekimą ruošimo metu. Toks tūrio perteklius užtikrina, kad po pradinio skiedimo VISU flakone esančio tirpiklio tūriu kabazitakselio koncentracija bus 10 mg/ml.
3.
PAGALBINIŲ MEDŽIAGŲ SĄRAŠAS
Pagalbinės medžiagos

Koncentrato flakonas: polisorbatas 80 ir citrinų rūgštis.

Tirpiklio flakonas: 96% etanolis ir injekcinis vanduo.
Daugiau informacijos pateikta pakuotės lapelyje.

4.
FARMACINĖ FORMA IR KIEKIS PAKUOTĖJE
Koncentratas ir tirpiklis infuziniam tirpalui.
1 flakonas, kuriame yra 1,5 ml koncentrato, ir 1 flakonas, kuriame yra 4,5 ml tirpiklio.

5.
VARTOJIMO METODAS IR BŪDAS (-AI)
Vienkartinio vartojimo flakonai.

PERSPĖJIMAS. Būtina skiesti dviem etapais. Prieš vartojimą perskaitykite pakuotės lapelį.

Į veną vartoti (infuzuoti) PO galutinio praskiedimo.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE
Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
CITOTOKSINIS 
8.
TINKAMUMO LAIKAS
EXP
Praskiesto tirpalo tinkamumo laikas nurodytas pakuotės lapelyje.

9.
SPECIALIOS laikymo sąlygos
Laikyti ne aukštesnėje kaip 30 °C temperatūroje.

Negalima šaldyti.

10.
specialios atsargumo priemonės DĖL NESUVARTOTO VAISTINIO PREPARATO AR JO ATLIEKŲ TVARKYMO (jei reikia)
11.
REGISTRUOTOJO pavadinimas ir adresas
Sanofi Winthrop Industrie
82 avenue Raspail

94250 Gentilly

Prancūzija

12.
REGISTRACIJOS PAŽYMĖJIMO numeris 
EU/1/11/676/001
13.
SERIJOS NUMERIS
Lot
14.
PARDAVIMO (IŠDAVIMO) tvarka
Receptinis vaistinis preparatas.
15.
vartojimo instrukcijA
16.
INFORMACIJA BRAILIO RAŠTU
Priimtas pagrindimas informacijos Brailio raštu nepateikti.
17. UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18. UNIKALUS IDENTIFIKATORIUS – ŽMONĖMS SUPRANTAMI DUOMENYS
PC
SN
NN
Minimali informacija ant mažų VIDINIŲ pakuočių
KONCENTRATO FLAKONO ETIKETĖ
1.
Vaistinio preparato pavadinimas ir vartojimo būdas (-ai)
JEVTANA 60 mg sterilus koncentratas
cabazitaxelum
2.
vartojimo metodas
Praskiesti VISU kartu tiekiamu tirpikliu.
3.
tinkamumo laikas
EXP 
4.
serijos numeris
Lot
5.
kiekis (MASĖ, TŪRIS ARBA VIENETAI)
1,5 ml
10 mg/ml po pirmojo praskiedimo.

6.
KITA
Tirpalas i.v. infuzijai po galutinio praskiedimo (žr. pakuotės lapelį).

Yra tūrio perteklius.

Minimali informacija ant mažų VIDINIŲ pakuočių
TIRPIKLIO FLAKONO ETIKETĖ

1.
Vaistinio preparato pavadinimas ir vartojimo būdas (-ai)
JEVTANA TIRPIKLIS
2.
vartojimo metodas
Praskiesti VISU turiniu (žr. pakuotės lapelį).
3.
tinkamumo laikas
EXP

4.
serijos numeris
Lot
5.
kiekis (MASĖ, TŪRIS ARBA VIENETAI)
4,5 ml (96 % etanolis ir injekcinis vanduo).
6.
KITA
Šiame flakone yra tūrio perteklius.

B. PAKUOTĖS LAPELIS

Pakuotės lapelis: informacija pacientui
JEVTANA 60 mg koncentratas ir tirpiklis infuziniam tirpalui
kabazitakselis (cabazitaxelum)
Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.

· Jeigu kiltų daugiau klausimų, kreipkitės į gydytoją, vaistininką arba slaugytoją.

· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.
Apie ką rašoma šiame lapelyje?

1.
Kas yra JEVTANA ir kam jis vartojamas

2.
Kas žinotina prieš vartojant JEVTANA
3.
Kaip vartoti JEVTANA
4.
Galimas šalutinis poveikis

5.
Kaip laikyti JEVTANA
6.
Pakuotės turinys ir kita informacija

1.
Kas yra JEVTANA ir kam jis vartojamas
Jūsų vaisto pavadinimas yra JEVTANA. Jo veiklioji medžiaga yra kabazitakselis. Jis priklauso vėžiui gydyti vartojamų vaistų, vadinamų taksanais, grupei.

JEVTANA vartojama prostatos vėžiui, kuris po kitokios chemoterapijos progresavo, gydyti. Šis vaistas veikia neleisdamas ląstelėms augti ir daugintis.

Be to, gydymo metu Jūs kasdien gersite kortikosteroidų vaisto (prednizono ar prednizolono). Informacijos apie šį kitą vaistą klauskite gydytojo.

2.
Kas žinotina prieš vartojant JEVTANA
JEVTANA vartoti draudžiama
jeigu yra alergija (padidėjęs jautrumas) kabazitakseliui, kitiems taksanams arba polisorbatui 80, arba bet kuriai pagalbinei šio vaisto medžiagai (jos išvardytos 6 skyriuje);
jeigu baltųjų kraujo ląstelių kiekis per mažas (neutrofilų yra 1 500 /mm3 arba mažiau);
jeigu yra sunkus kepenų funkcijos sutrikimas;

jeigu neseniai buvote ar būsite skiepijamas vakcina nuo geltonosios karštinės.
Jeigu bet kuri paminėta būklė Jums tinka, JEVTANA vartoti negalite. Jeigu abejojate, prieš JEVTANA vartojimą pasitarkite su savo gydytoju.

Įspėjimai ir atsargumo priemonės

Prieš kiekvieną gydymo JEVTANA kursą bus ištirtas Jūsų kraujas, siekiant nustatyti, ar Jūsų kraujo ląstelių kiekis pakankamas ir ar kepenų bei inkstų veikla pakankama, kad galėtumėte būti gydomas JEVTANA.

Nedelsdamas pasakykite savo gydytojui, jeigu:
· karščiuojate. Gydymo JEVTANA metu yra didesnė baltųjų kraujo ląstelių kiekio sumažėjimo tikimybė. Gydytojas tirs Jūsų kraują ir bendrąją būklę, kad galėtų nustatyti, ar nėra infekcijos požymių. Jis/ji gali Jums skirti kitokio vaisto, kad būtų palaikomas reikiamas kraujo ląstelių kiekis. Žmonėms, kurių kraujo ląstelių kiekis mažas, gali pasireikšti gyvybei pavojinga infekcija. Anksčiausias infekcijos požymis gali būti karščiavimas, todėl, jei pradėjote karščiuoti, nedelsdamas kreipkitės į gydytoją;

· yra buvusi bet kokia alergija. Gydymo JEVTANA metu gali atsirasti sunkių alerginių reakcijų;

· sunkiai ar ilgai viduriuojate, jaučiate pykinimą (šleikštulį) ar vemiate. Bet kuris iš minėtų sutrikimų gali labai sumažinti skysčio kiekį organizme. Gydytojas gali nuspręsti tokią būklę gydyti;

· plaštakose ar pėdose jaučiate tirpimą, dilgčiojimą, deginimą ar jautrumo sumažėjimą;

· yra bet kokių problemų dėl kraujavimo iš žarnyno, pasikeitė išmatų spalva arba pradėjo skaudėti pilvą. Jeigu kraujavimas ar skausmas yra stiprus, Jūsų gydytojas nutrauks gydymą JEVTANA, nes JEVTANA gali didinti kraujavimo arba žarnų sienelių prakiurimo pavojų;
· yra inkstų sutrikimų;
· pagelsta oda ir akys, patamsėja šlapimas, pasireiškia stiprus šleikštulys (pykinimas) ar vėmimas, nes tai gali būti kepenų sutrikimų požymiai ar simptomai;

· reikšmingai padidėjo ar sumažėjo paros šlapimo kiekis;

· šlapime yra kraujo.
Jeigu bet kuri paminėta būklė Jums tinka, nedelsdamas pasakykite gydytojui. Jis gali sumažinti JEVTANA dozę ar sustabdyti gydymą.

Kiti vaistai ir JEVTANA

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui, vaistininkui arba slaugytojui. Kai kurie vaistai gali keisti JEVTANA, o JEVTANA – kitų vaistų poveikį. Tokie vaistai yra:

-
ketokonazolas, rifampicinas (jais gydomos infekcinės ligos);

-
karbamazepinas, fenobarbitalis ar fenitoinas (vaistai nuo traukulių);

-
paprastųjų jonažolių (Hypericum perforatum) vaistai (žoliniai vaistai nuo depresijos ir kitų sutrikimų);

· statinai (tokie kaip simvastatinas, lovastatinas, atorvastatinas, rozuvastatinas ar pravastatinas) (vartojami cholesterolio kiekiui kraujyje mažinti);

· valsartanas (vartojamas esant padidėjusiam kraujospūdžiui);

· repaglinidas (vartojamas diabetui gydyti).
Jei gydymo JEVTANA metu Jums reikės skiepytis, prieš tai pasitarkite su gydytoju.

Nėštumas, žindymo laikotarpis ir vaisingumas

JEVTANA nėra skirtas vartoti moterims.

Jeigu Jūsų partnerė yra nėščia arba gali pastoti, lytinių santykių metu naudokite prezervatyvą. JEVTANA gali būti Jūsų sėkloje ir gali paveikti vaisių. Gydymo metu ir 4 mėnesius po to rekomenduojama neapvaisinti partnerės, be to, rekomenduojama pasikonsultuoti dėl spermos užšaldymo prieš gydymą, kadangi JEVTANA gali veikti vyro vaisingumą. 

Vairavimas ir mechanizmų valdymas

Gydymo šiuo vaistu metu gali atsirasti galvos svaigimas ar nuovargis. Tokiu atveju nevairuokite ir nevaldykite mechanizmų tol, kol nepasijusite geriau.

JEVTANA sudėtyje yra etanolio (alkoholio)

Kiekviename šio vaisto tirpiklio flakone yra 573 mg alkoholio (etanolio). Toks šio vaisto dozėje esantis alkoholio kiekis atitinka mažiau kaip 11 ml alaus ar 5 ml vyno. Mažas alkoholio kiekis, esantis šio vaisto sudėtyje, nesukelia pastebimo poveikio. Jeigu esate priklausomi nuo alkoholio, sergate kepenų ligomis ar epilepsija, prieš vartodami šį vaistą pasitarkite su gydytoju arba vaistininku.

JEVTANA sudėtyje yra polisorbato 80 (E 433)
Kiekviename šio vaisto 60 mg koncentrato flakone yra 1,56 g polisorbato 80, tai atitinka 1,04 g/ml. 
Polisorbatai gali sukelti alerginių reakcijų. Jeigu žinote, kad esate alergiškas bet kokiai medžiagai, pasakykite gydytojui. 
Polisorbatai gali daryti poveikį Jūsų širdžiai ir kraujotakai (pvz., sukelti nereguliarų ar sutrikusį širdies plakimą ar mažinti kraujospūdį).
3.
Kaip vartoti JEVTANA
Vartojimo instrukcijos
Siekiant sumažinti alerginių reakcijų riziką, prieš JEVTANA vartojimą Jums bus skirta vaistų nuo alergijos.

· JEVTANA Jums sulašins gydytojas arba slaugytojas.

· JEVTANA prieš vartojimą būtina paruošti (praskiesti). Šiame lapelyje pateikta gydytojams, slaugytojams ir vaistininkams skirtos praktinės informacijos apie JEVTANA ruošimą ir vartojimą.

· JEVTANA Jums ligoninėje bus sulašinama (infuzuojama) į vieną iš venų maždaug per valandą.

· Be to, gydymo metu kasdien gersite kortikosteroidų vaistų (prednizono ar prednizolono).

Kiek ir kaip dažnai vaisto bus vartojama
· Įprasta dozė priklauso nuo Jūsų kūno paviršiaus ploto. Gydytojas apskaičiuos Jūsų kūno paviršiaus plotą kvadratiniais metrais (m²) ir nuspręs, kokios dozės Jums reikia.

· Paprastai kas 3 savaites Jums bus atliekama viena infuzija.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.
4.
Galimas šalutinis poveikis
Šis vaistas, kaip ir kiti vaistai, gali sukelti šalutinį poveikį, nors jis pasireiškia ne visiems žmonėms. Gydytojas aptars su Jumis galimą šalutinį poveikį ir paaiškins galimą gydymo riziką ir naudą.
Jei pasireikš bet kuris iš toliau išvardintų šalutinių poveikių, nedelsdamas kreipkitės į gydytoją.
· Karščiavimas (didelė temperatūra). Toks poveikis yra dažnas (gali pasireikšti rečiau kaip 1 iš 10 asmenų).

· Sunkus organizmo skysčių netekimas (dehidratacija). Toks poveikis yra dažnas (gali pasireikšti rečiau kaip 1 iš 10 asmenų). Toks poveikis gali pasireikšti, jei sunkiai ar ilgai viduriuojate, karščiuojate ar vemiate.

· Stiprus arba nuolatinis pilvo skausmas. Jis gali pasireikšti, jeigu Jūsų skrandyje, stemplėje, žarnoje arba žarnyne yra kiaurymė (virškinimo trakto prakiurimas). Tai gali baigtis mirtimi.

Jeigu bet kuri paminėta būklė Jums tinka, nedelsdamas pasakykite gydytojui.

Kitas šalutinis poveikis
Labai dažnas (gali pasireikšti ne rečiau kaip 1 iš 10 asmenų)
· Raudonųjų kraujo ląstelių skaičiaus sumažėjimas (mažakraujystė), baltųjų kraujo ląstelių skaičiaus sumažėjimas (šios ląstelės svarbios kovojant su infekcija).
· Trombocitų skaičiaus sumažėjimas (dėl to padidėja kraujavimo pavojus).

· Apetito netekimas (anoreksija).
· Virškinimo trakto sutrikimas, įskaitant šleikštulį (pykinimą), vėmimą, viduriavimą ar vidurių užkietėjimą.
· Nugaros skausmas.
· Kraujas šlapime.
· Nuovargis, silpnumas ar energijos stoka.

Dažnas (gali pasireikšti rečiau kaip 1 iš 10 asmenų)
· Skonio pojūčio pokytis.

· Dusulys.

· Kosulys.

· Pilvo skausmas.

· Trumpalaikis plaukų netekimas (dažniausiai plaukai vėl pradeda augti normaliai).

· Sąnarių skausmas.

· Šlapimo takų infekcija.
· Baltųjų kraujo ląstelių stoka, susijusi su karščiavimu ir infekcija.

· Delnų ir pėdų tirpimo, dilgčiojimo, deginimo pojūtis ar sumažėjęs jautrumas.
· Galvos svaigimas.
· Galvos skausmas.
· Kraujospūdžio sumažėjimas ar padidėjimas.
· Nemalonus pojūtis skrandyje, rėmuo ar raugulys. 

· Skrandžio skausmas.
· Hemorojus.
· Raumenų spazmai.
· Skausmingas ar dažnas šlapinimasis.
· Šlapimo nelaikymas.
· Inkstų ligos ar sutrikimai.
· Burnos ar lūpų skausmas.
· Infekcija ar jos rizika.
· Didelis cukraus kiekis kraujyje.
· Nemiga.
· Psichinis sumišimas.
· Nerimo pojūtis.
· Nenormalus delnų ir pėdų pojūtis, pojūčių susilpnėjimas ar skausmas.
· Pusiausvyros sutrikimas.
· Greitas ar nereguliarus širdies plakimas.
· Kraujo krešulių susidarymas kojose ar plaučiuose.
· Paraudimo pojūtis odoje.
· Burnos ar gerklės skausmas.
· Kraujavimas iš tiesiosios žarnos.
· Nemalonus raumenų pojūtis, raumenų maudimas, silpnumas ar skausmas.

· Pėdų ar kojų patinimas.
· Šaltkrėtis.
· Nagų sutrikimai (nagų spalvos pokytis; nagai gali atšokti).

Nedažnas (gali pasireikšti rečiau kaip 1 iš 100 asmenų)
· Mažas kalio kiekis kraujyje.

· Spengimas ausyse.

· Karščio pojūtis odoje.

· Odos paraudimas.
· Šlapimo pūslės uždegimas, galintis pasireikšti, jeigu anksčiau buvo taikytas šlapimo pūslės spindulinis gydymas (spindulinio gydymo sukeltų reakcijų atsinaujinimo fenomeno sukeltas cistitas).

Dažnis nežinomas (negali būti apskaičiuotas pagal turimus duomenis)
· Intersticinė plaučių liga (kosulį ir kvėpavimo pasunkėjimą sukeliantis plaučių uždegimas).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojai. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.
5.
Kaip laikyti JEVTANA
Šį vaistą laikykite vaikams nepastebimoje ir nepasiekiamoje vietoje.

Ant išorinės dėžutės ir flakono etiketės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Laikyti ne aukštesnėje kaip 30 °C temperatūroje. Negalima šaldyti.

Informacija apie praskiesto ir vartoti paruošto JEVTANA laikymo sąlygas ir tinkamumo laiką pateikta skyriuje „Medicinos ar sveikatos priežiūros specialistams skirta praktinė informacija apie JEVTANA ruošimą, vartojimą ir darbą su vaistiniu preparatu“.
Nesuvartotą vaistą ar atliekas reikia tvarkyti laikantis vietinių reikalavimų. Šios priemonės padės apsaugoti aplinką.
6.
Pakuotės turinys ir kita informacija
JEVTANA sudėtis 
· Veiklioji medžiaga yra kabazitakselis. Viename mililitre koncentrato yra 40 mg kabazitakselio. Viename koncentrato flakone yra 60 mg kabazitakselio.
· Pagalbinės koncentrato medžiagos yra polisorbatas 80 ir citrinų rūgštis, tirpiklio - etanolis (96%) ir injekcinis vanduo (žr. 2 skyrių „JEVTANA sudėtyje yra alkoholio“).

Pastaba: ir JEVTANA 60 mg/1,5 ml koncentrato flakone (užpildymo tūris 73,2 mg kabazitakselio/1,83 ml), ir tirpiklio flakone (užpildymo tūris 5,67 ml) yra tūrio perteklius, skirtas kompensuoti skysčio netekimą vaisto ruošimo metu. Toks tūrio perteklius užtikrina, kad po skiedimo VISU kartu tiekiamo tirpiklio tūriu tirpale bus 10 mg/ml kabazitakselio.
JEVTANA išvaizda ir kiekis pakuotėje

JEVTANA yra koncentratas ir tirpiklis infuziniam tirpalui (sterilus koncentratas). 

Koncentratas yra skaidrus geltonas ar rudai geltonas aliejinis tirpalas.

Tirpiklis yra skaidrus ir bespalvis tirpalas.

Vienos JEVTANA pakuotės turinys

· Vienas vienkartinio vartojimo skaidraus stiklo flakonas, užkimštas pilku gumos kamščiu, uždengtas aliuminio dangteliu, padengtu lengvai nuimamu šviesiai žaliu plastiko dangteliu, flakone yra 1,5 ml (nominalus tūris) koncentrato.

· Vienas vienkartinio vartojimo skaidraus stiklo flakonas, užkimštas pilku gumos kamščiu, uždengtas aukso spalvos aliuminio dangteliu, padengtu lengvai nuimamu bespalviu plastiko dangteliu, flakone yra 4,5 ml (nominalus tūris) tirpiklio.

Registruotojas
Sanofi Winthrop Industrie
82 avenue Raspail

94250 Gentilly

Prancūzija

Gamintojas
Sanofi-Aventis Deutschland GmbH

Industriepark Höchst

65926 Frankfurt am Main

Vokietija
Jeigu apie šį vaistą norite sužinoti daugiau, kreipkitės į vietinį registruotojo atstovą.

	België/Belgique/Belgien

Sanofi Belgium
Tél/Tel: +32 (0)2 710 54 00


	Lietuva

Swixx Biopharma UAB

Tel: +370 5 236 91 40



	България

Swixx Biopharma EOOD

Тел.: +359 (0)2 4942 480


	Luxembourg/Luxemburg

Sanofi Belgium 

Tél/Tel: +32 (0)2 710 54 00 (Belgique/Belgien)



	Česká republika

Sanofi s.r.o.

Tel: +420 233 086 111


	Magyarország

SANOFI-AVENTIS Zrt.,

Tel.: +36 1 505 0050



	Danmark

Sanofi A/S

Tlf: +45 45 16 70 00


	Malta

Sanofi S.r.l.
Tel: +39.800.536389


	Deutschland

Sanofi-Aventis Deutschland GmbH

Tel: 0800 04 36 996
Tel. aus dem Ausland: +49 69 305 70 13

	Nederland

Sanofi B.V.
Tel: +31 20 245 4000


	Eesti

Swixx Biopharma OÜ 

Tel: +372 640 10 30


	Norge

sanofi-aventis Norge AS

Tlf: +47 67 10 71 00



	Ελλάδα

Sanofi-Aventis Μονοπρόσωπη AEBE
Τηλ: +30 210 900 16 00


	Österreich

sanofi-aventis GmbH

Tel: +43 1 80 185 – 0



	España

sanofi-aventis, S.A.
Tel: +34 93 485 94 00


	Polska

Sanofi Sp. z o.o.

Tel.: +48 22 280 00 00



	France

Sanofi Winthrop Industrie
Tél: 0 800 222 555

Appel depuis l’étranger : +33 1 57 63 23 23


	Portugal

Sanofi - Produtos Farmacêuticos, Lda

Tel: +351 21 35 89 400



	Hrvatska

Swixx Biopharma d.o.o.

Tel: +385 1 2078 500


	România

Sanofi Romania SRL
Tel: +40 (0) 21 317 31 36



	Ireland

sanofi-aventis Ireland Ltd. T/A SANOFI

Tel: +353 (0) 1 403 56 00


	Slovenija

Swixx Biopharma d.o.o. 

Tel: +386 1 235 51 00


	Ísland

Vistor ehf.
Sími: +354 535 7000


	Slovenská republika

Swixx Biopharma s.r.o.

Tel: +421 2 208 33 600
 

	Italia

Sanofi S.r.l.
Tel: +39.800.536389 

	Suomi/Finland

Sanofi Oy

Puh/Tel: +358 (0) 201 200 300



	Κύπρος

C.A. Papaellinas Ltd.

Τηλ: +357 22 741741


	Sverige

Sanofi AB

Tel: +46 (0)8 634 50 00



	Latvija

Swixx Biopharma SIA 

Tel: +371 6 616 47 50


	





Šis pakuotės lapelis paskutinį kartą peržiūrėtas {MMMM m. {mėnesio} mėn.}.
Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu. 
Toliau pateikta informacija skirta tik sveikatos priežiūros specialistams.
medicinos ar sveikatos priežiūros specialistams skirta praktinė informacija apie JEVTANA 60 mg koncentrato ir tirpiklio infuziniam tirpalui ruošimą, VARTOJIMĄ ir darbą su vaistiniu preparatu

Ši informacija papildo 3 ir 5 informacijos vartotojui skyrius.

Svarbu, kad prieš infuzinio tirpalo paruošimą perskaitytumėte visą informaciją apie šią procedūrą.

Nesuderinamumas
Šio vaistinio preparato negalima maišyti su kitais, išskyrus naudojamus praskiedimui.

Tinkamumo laikas ir specialios laikymo sąlygos
JEVTANA 60 mg koncentrato ir tirpiklio pakuotė:

Laikyti ne aukštesnėje kaip 30 °C temperatūroje.

Negalima šaldyti.

Po atidarymo

Koncentrato ir tirpiklio flakonų turinį būtina vartoti nedelsiant. Jei jis tuoj pat nevartojamas, už laikymo trukmę ir sąlygas atsako vartotojas. Mikrobiologiniu požiūriu dviejų etapų skiedimas turi būti atliekamas kontroliuojamomis ir aseptinėmis sąlygomis (žr. žemiau esantį poskyrį „Su ruošimu ir vartojimu susijusios atsargumo priemonės“).

Įrodyta, kad po pradinio JEVTANA 60 mg koncentrato praskiedimo visu flakone esančio tirpiklio tūriu, kambario temperatūroje cheminiu ir fizikiniu požiūriu paruoštas tirpalas išlieka stabilus 1 valandą.

Po galutinio praskiedimo infuzijos maišelyje ar buteliuke
Įrodyta, kad kambario (15‑30 °C) temperatūroje cheminiu ir fizikiniu požiūriu infuzinis tirpalas išlieka stabilus 8 valandas (įskaitant 1 valandos infuzijos laikotarpį), šaldytuve – 48 valandas (įskaitant 1 valandos infuzijos laikotarpį).
Mikrobiologiniu požiūriu infuzinį tirpalą būtina vartoti nedelsiant. Jei nevartojama nedelsiant, už laikymo laiką ir sąlygas atsako vartotojas, tačiau paprastai infuzinis tirpalas laikomas 2 °C – 8 °C temperatūroje ne ilgiau kaip 24 valandas, nebent skiesta kontroliuotomis ir validuotomis aseptinėmis sąlygomis.

Su ruošimu ir vartojimu susijusios atsargumo priemonės
Dirbti su JEVTANA, kaip ir bet kokio kito antineoplastinio preparato, tirpalu bei jį ruošti reikia atsargiai, turint omenyje nuo kontaminacijos apsaugančių priemonių naudojimą, asmenines apsaugines priemones (pvz., pirštines) ir ruošimo procedūras.

Jei bet kokiu darbo su JEVTANA etapu preparato patenka ant odos, ją reikia nedelsiant kruopščiai nuplauti muilu ir vandeniu. Jei preparato patenka ant gleivinės, ją reikia nedelsiant ir kruopščiai nuplauti vandeniu.

JEVTANA ruošti ir infuzuoti gali tik personalas, išmokytas dirbti su citotoksiniais preparatais. Nėščioms moterims dirbti su šiuo preparatu draudžiama.
Koncentratą infuziniam tirpalui visada būtina atskiesti visu pridedamu tirpikliu ir tik tada skiesti infuziniu tirpalu.

Paruošimo etapai
Prieš vaistinio preparato maišymą ir skiedimą atidžiai perskaitykite VISĄ šį skyrių. JEVTANA prieš vartojimą reikia praskiesti DU kartus. Laikykitės toliau pateikiamų ruošimo instrukcijų.

Pastaba: ir JEVTANA 60 mg/1,5 ml koncentrato flakone (užpildymo tūris 73,2 mg kabazitakselio/1,83 ml), ir tirpiklio flakone (užpildymo tūris 5,67 ml) yra tūrio perteklius, skirtas kompensuoti skysčio netekimą vaistinio preparato ruošimo metu. Toks tūrio perteklius užtikrina, kad po skiedimo VISU kartu tiekiamo tirpiklio tūriu tirpale bus 10 mg/ml kabazitakselio.

Ruošiant infuzinį tirpalą, aseptinėmis sąlygomis būtina atlikti toliau aprašytą dviejų etapų skiedimą 
	1.1 etapas

Apžiūrėkite koncentrato flakoną ir kartu tiekiamą tirpiklį. Koncentrato tirpalas ir tirpiklis turi būti skaidrūs. 


	


	1.2 etapas 

Naudodami švirkštą su prijungta adata, aseptinėmis sąlygomis ištraukite visą kartu tiekiamo tirpiklio tūrį, šiek tiek paversdami flakoną.


	

	1.3 etapas 

Visą tūrį sušvirkškite į atitinkamą koncentrato flakoną.

Kad švirkščiant tirpiklį susidarytų kuo mažiau putų, adatą nukreipkite į vidinę koncentrato tirpalo flakono sienelę ir švirkškite lėtai.

Po praskiedimo gautame tirpale yra 10 mg/ml kabazitakselio.


	

	1.4 etapas 

Ištraukite švirkštą su adata ir rankomis atsargiai vartydami flakoną sumaišykite turinį, kol tirpalas taps skaidrus ir homogeniškas. Tai gali užtrukti maždaug 45 sekundes.
	 

	1.5 etapas 

Leiskite tirpalui pastovėti maždaug 5 minutes, tada patikrinkite, ar jis skaidrus ir homogeniškas.

Jei po šio laikotarpio išliks putų, tai normalu.
	

	Šiame koncentrato ir tirpiklio mišinyje yra 10 mg/ml kabazitakselio (mažiausiai 6 ml išstumiamo tūrio). Jį būtina nedelsiant (per 1 valandą) praskiesti antrą kartą taip, kaip nurodyta 2 etapo aprašyme.

Ruošiant tinkamą dozę, gali prireikti daugiau kaip vieno koncentrato ir tirpiklio mišinio flakono. 

	2 etapas. Antrasis (galutinis) infuzinio tirpalo praskiedimas

	2.1 etapas
Graduotu švirkštu su prijungta adata aseptinėmis sąlygomis ištraukite reikiamą koncentrato ir tirpiklio mišinio (10 mg/ml kabazitakselio) tūrį. Pavyzdžiui, 45 mg JEVTANA dozei reikia 4,5 ml 1 etapo metu paruošto koncentrato ir tirpiklio mišinio.

Kadangi po 1 etape aprašyto skiedimo ant šio tirpalo flakono sienelių gali likti putų, švirkšto adatą tirpalo ištraukimo metu rekomenduojama nukreipti į vidurį.
	

	2.2 etapas

Sutrauktą tūrį sušvirkškite į sterilią infuzinę talpyklę (jos sudėtyje negali būti PVC), kurioje yra 5 % gliukozės tirpalo arba 9 mg/ml (0,9 %) natrio chlorido infuzinio tirpalo. Infuzinio tirpalo koncentracija turi būti 0,10‑0,26 mg/ml.


	

	2.3 etapas

Nuimkite švirkštą ir infuzijos maišelio ar buteliuko turinį sumaišykite rankiniu būdu siūbuojančiais judesiais.


	

	2.4 etapas

Gautą infuzinį tirpalą, kaip ir bet kokį parenterinį vaistinį preparatą, prieš vartojimą būtina apžiūrėti. Jei infuzinis tirpalas yra labai įsotintas, laikui bėgant jis gali kristalizuotis. Tokiu atveju tirpalo vartoti negalima, jį būtina sunaikinti.
	


Infuzinį tirpalą būtina vartoti nedelsiant. Vis dėlto specifinėmis aukščiau esančiame skyriuje „Tinkamumo laikas ir specialios laikymo sąlygos” nurodytomis sąlygomis paruoštą tirpalą galima laikyti ilgiau.

Nesuvartotą vaistinį preparatą ar atliekas reikia tvarkyti laikantis vietinių reikalavimų.

Vartojimo metodas
JEVTANA infuzuojama per 1 valandą.

Infuzavimo metu rekomenduojama naudoti vidinį sistemos 0,22 mikrometro (dar vadinamą 0,2 mikrometro) nominalaus porų dydžio filtrą.

Infuziniam tirpalui ruošti ir infuzuoti negalima naudoti PVC infuzinių talpyklių arba poliuretano infuzinių rinkinių.[image: image3.png]

